1.  นโยบายและภาพรวมการประกอบธุรกิจ

บริษัท ทีวี ธันเดอร์ จำกัด (มหาชน) (“บริษัท” หรือ “ทีวี ธันเดอร์ฯ”)
จดทะเบียนก่อตั้งบริษัทเมื่อวันที่ 30 พฤศจิกายน 2535 ด้วยทุนจดทะเบียนเริ่มต้นเท่ากับ
1,000,000 บาท แบ่งเป็นหุ้นสามัญจำนวน 10,000 หุ้น มูลค่าที่ตราไว้หุ้นละ 100.00 บาท
บริษัทถูกก่อตั้งขึ้นโดยนายสมพงษ์ วรรณภิญโญ ผู้มีประสบการณ์อยู่ในสายธุรกิจบันเทิงมาอย่างยาวนาน
ซึ่งในอดีตนายสมพงษ์ฯ เป็นหนึ่งในผู้บริหารบริษัท เจ เอส แอล จำกัด (ปัจจุบันเปลี่ยนชื่อเป็น
บริษัท เจ เอส แอล โกลบอล มีเดีย จำกัด) ที่ประกอบกิจการผลิตทางโทรทัศน์
รวมทั้งการโฆษณาประชาสัมพันธ์ รวมถึงเป็นหนึ่งในผู้บริหารบริษัท คีตา เรคคอร์ดส จำกัด
ซึ่งต่อมาเปลี่ยนชื่อเป็นบริษัท คีตาเอ็นเทอร์เทนเม้นท์
หนึ่งในสี่ค่ายเพลงใหญ่ของประเทศไทยในขณะนั้น และยังเป็นหนึ่งในผู้ร่วมก่อตั้งบริษัท เวิร์คพอยท์
เอ็นเทอร์เทนเมนท์ จำกัด ซึ่งปัจจุบันเปลี่ยนเป็นบริษัท เวิร์คพอยท์ เอ็นเทอร์เทนเมนท์ จำกัด
(มหาชน)

บริษัทมีวัตถุประสงค์ในการดำเนินธุรกิจเพื่อผลิตและให้บริการผลิตรายการโทรทัศน์ รับจัดงานอีเว้นท์
และผลิตและจำหน่ายหนังสือพ็อคเก็ตบุ๊ค ขายสื่อโฆษณา
โดยบริษัทมีวิสัยทัศน์ที่จะเป็นผู้คอนเท้นท์ทางสื่อโทรทัศน์และสื่อที่เกี่ยวข้องของในระดับแนวหน้าของเมืองไทยด้วยมาตรฐานระดับสากล
ในด้านของพันธกิจ รวมถึงมีความตั้งใจที่จะผลิตรายการโทรทัศน์ (Contents)
ให้ได้รับความนิยมภายใต้มาตรฐานระดับสากล
โดยมุ่งหวังที่จะสร้างสรรค์ผลงานที่เป็นประโยชน์แก่สังคมและสิ่งแวดล้อม ตามคำขวัญของบริษัท คือ
“กรีน เอ็นเตอร์เทนเม้นต์ (Green Entertainment) สังคมดี อารมณ์ดี”
โดยบริษัทดำเนินการภายใต้ วิสัยทัศน์ (Vision) และ พันธกิจ (Mission) ดังนี้

วิสัยทัศน์ (Vision) : เป็นองค์การผู้ผลิตคอนเทนท์ชั้นนำ
โดยผลิตรายการที่มีมาตรฐานเป็นที่ยอมรับในระดับสากล

พันธกิจ (Mission)

ผลิตคอนเทนท์ : ผลิตคอนเทนท์ที่ได้รับความนิยมและมีมาตรฐานระดับสากล

สังคม และ สิ่งแวดล้อม : สร้างสรรค์โครงการอันเป็นประโยชน์ต่อสังคม และสิ่งแวดล้อม

ธรรมาภิบาล : ใช้หลักธรรมาภิบาลในการบริหาร

พันธมิตรทางธุรกิจ : สรัางแนวร่วม และ พันธมิตรทางธุรกิจ อย่างยั่งยืน

มืออาชีพ : พัฒนาบุคลากรให้มีศักยภาพสรัางสรรค์ผลงานระดับมืออาชีพ

ระบบการบริหาร : มีระบบการบริหารจัดการงานที่มีประสิทธิภาพ

นวัตกรรม : นำนวัตกรรมเทคโนโลยีที่ทันสมัยมาประยุกต์ใช้ให้เหมาะสมกับองค์การ

ภาพรวมการประกอบธุรกิจของบริษัทและบริษัทย่อย

บริษัท ทีวี ธันเดอร์ จำกัด (มหาชน) ดำเนินธุรกิจผลิตและให้บริการผลิตรายการโทรทัศน์
รับจัดงานอีเว้นท์ และจำหน่ายหนังสือที่สืบเนื่องจากการทำรายการโทรทัศน์
โดยบริษัทมุ่งหวังที่จะสร้างสรรค์ความสนุกและความสุขที่สอดแทรกสาระ ความรู้
และคติเตือนใจให้กับผู้ชมรายการ ซึ่งตลอดระยะเวลาที่ผ่านมากว่า 23 ปี
บริษัทได้ผลิตรายการหลากหลายประเภทเพื่อตอบสนองความต้องการของผู้ชม อาทิ ละครดราม่า
(Drama) ละครซิทคอม (Sit Com) เกมโชว์ (Game Show) วาไรตี้โชว์ (Variety Show)
ทอล์คโชว์ (Talk Show) และสารคดี (Documentary) เป็นต้น ซึ่งตลอดระยะเวลาที่ผ่านมา
บริษัทได้รับรางวัลต่างๆ
มากมายที่ถือเป็นเครื่องยืนยันคุณภาพการผลิตรายการของบริษัทได้เป็นอย่างดี อาทิ รางวัลเมขลา
รางวัลมณีเมขลา และรางวัลโทรทัศน์ทองคำ เป็นต้น นอกเหนือจากการดำเนินธุรกิจของบริษัทแล้ว
บริษัทยังได้ลงทุนผ่านทางบริษัทย่อยต่างๆ โดยรายละเอียดของบริษัทย่อยในเครือสามารถสรุปได้ดังนี้

-   บริษัทย่อยในเครือ ที่บริษัทร่วมลงทุนในสัดส่วนร้อยละ 99.99 มีดังนี้

    - บริษัท ครีเอทิส มีเดีย จำกัด (CMED) ก่อตั้งขึ้นเมื่อวันที่ 21 มีนาคม 2554
    มีสำนักงานตั้งอยู่เลขที่ 1213/309 ซอยลาดพร้าว 94 (ปัญจมิตร) ถนนศรีวรา แขวงพลับพลา
    เขตวังทองหลาง กรุงเทพมหานคร 10310 ดำเนินธุรกิจผลิตและรับจ้างผลิตรายการโทรทัศน์
    โดยเน้นผลิตรายการที่ซื้อลิขสิทธิ์จากต่างประเทศ (International Format) ซึ่งบริษัท ทีวี
    ธันเดอร์ จำกัด (มหาชน) เข้าถือหุ้นจำนวน 99,995 หุ้น คิดเป็นร้อยละ 99.99
    ของจำนวนหุ้นจดทะเบียนรวม 100,000 หุ้น มูลค่าหุ้นละ 10 บาท
    รวมเป็นทุนจดทะเบียนและชำระแล้ว 10,000,000 บาท

    - บริษัท อีเอ็ม เอ็นเตอร์เทนเม้นต์ จำกัด (EM) ก่อตั้นขึ้นเมื่อวันที่ 17 พฤษภาคม 2556
    มีสำนักงานตั้งอยู่เลขที่ 1213/309 ซอยลาดพร้าว 94 (ปัญจมิตร) ถนนศรีวรา แขวงพลับพลา
    เขตวังทองหลาง กรุงเทพมหานคร 10310 ดำเนินธุรกิจบริหารศิลปิน ซึ่งบริษัท ทีวี ธันเดอร์
    จำกัด (มหาชน) เข้าถือหุ้นจำนวน 99,997 หุ้น คิดเป็นร้อยละ 99.99
    ของจำนวนหุ้นจดทะเบียนรวม 100,000 หุ้น มูลค่าหุ้นละ 10 บาท
    รวมมีทุนจดทะเบียนและชำระแล้ว 10,000,000 บาท

    []

2.  ลักษณะการประกอบธุรกิจ

การประกอบธุรกิจของบริษัทและบริษัทย่อย สามารถแบ่งได้เป็น 4 ธุรกิจหลัก คือ 1) ธุรกิจโฆษณา
ซึ่งเกิดจากการผลิตรายการโทรทัศน์ 2) ธุรกิจให้บริการ ซึ่งเกิดจากการรับจ้างผลิตรายการ
การจัดกิจกรรม 3) ธุรกิจบริหารศิลปิน และ 4) ผลิตและจำหน่ายหนังสือพ็อคเก็ตบุ๊ค ขายสื่อโฆษณา
ทั้งนี้ รายละเอียดของแต่ละธุรกิจสามารถสรุปได้ดังนี้

2.1 ลักษณะของผลิตภัณฑ์หรือบริการ

บริษัทและ CMED ดำเนินธุรกิจโฆษณา ซึ่งเกิดจากการผลิตรายการโทรทัศน์
โดยการเช่าช่วงเวลาจากทางสถานีหรือช่องโทรทัศน์ต่างๆ เพื่อออกอากาศรายการที่ผลิต
ซึ่งรายการที่บริษัทผลิตจะเป็นรายการที่มีลิขสิทธิ์เป็นของบริษัทเอง ในขณะที่รายการที่ CMED ผลิต
จะเป็นรายการที่ CMED ซื้อลิขสิทธิ์มาจากต่างประเทศ
ซึ่งรูปแบบการผลิตจะไม่สามารถเปลี่ยนแปลงได้ ยกเว้นได้รับการอนุมัติจากเจ้าของลิขสิทธิ์
โดยช่วงเวลาที่บริษัท และ CMED ซื้อจากสถานีเพื่อออกอากาศ
จะมีเวลาช่วงหนึ่งที่ถูกนำมาสร้างรายได้
โดยการขายเวลาออกอากาศให้กับลูกค้าที่ต้องการโฆษณาโปรโมทสินค้าและบริการ
โดยรูปแบบการจ่ายค่าตอบแทนให้แก่สถานีจะมีความแตกต่างไปตามเงื่อนไขที่สถานีกำหนด อาทิ
จ่ายค่าเช่าช่วงเวลาออกอากาศ จ่ายค่าตอบแทนโดยให้ส่วนแบ่งรายได้จากค่าโฆษณา (Revenue
Sharing) หรือจ่ายค่าตอบแทนโดยแบ่งช่วงเวลาในการขายโฆษณาให้สถานีนำไปขายเอง (Time
Sharing) เป็นต้น ซึ่งบริษัทจะมีรายได้ก็ต่อเมื่อรายการที่บริษัทผลิตได้ออกอากาศทางสถานีเท่านั้น
ซึ่งลูกค้าจะทำการตรวจสอบการออกอากาศของรายการที่ซื้อเวลาลงโฆษณา
ร่วมกับเอกสารข้อมูลที่บริษัทจัดส่งให้เป็นหลักฐานการออกอากาศ อาทิ เทปหรือซีดีบันทึกรายการ
เป็นต้น ทั้งนี้ ในปี 2558 บริษัทและ CMED มีรายการที่ผลิตและออกอากาศจำนวน 7 รายการ
โดยแบ่งรายการเป็น 5 ประเภท ได้แก่

  1) เกมโชว์ (Game Show) ได้แก่ รายการโทรทัศน์ซึ่งมีรูปแบบที่นำแขกรับเชิญ
  ซึ่งอาจเป็นนักแสดงหรือผู้ชมจากทางบ้าน มาร่วมเล่นเกมเปิดป้าย หรือทายปัญหาในทุกรูปแบบ
  อาทิ ปัญหาในเชิงวิชาการ ปัญหาเชาว์ รวมถึงการเสี่ยงโชค เพื่อรับรางวัลและเงินรางวัลต่างๆ

  2) คอนเทสโชว์ (Contest Show) ได้แก่
  รายการโทรทัศน์ที่มีรูปแบบเป็นการแข่งขันประกวดความสามารถของผู้ชมทางบ้านที่เข้ามาร่วมแสดงความสามารถ
  ตามลักษณะการแข่งขันที่กำหนด เพื่อรับรางวัลและเงินรางวัลต่างๆ

  3) เดตติ้งเกม (Dating Game) ได้แก่
  รายการที่มีลักษณะเป็นรายการผู้ร่วมรายการทั้งฝ่ายชายและฝ่ายหญิงมีสิทธิ์ตัดสินใจที่จะออกเดตซึ่งกันและกัน

  4) วาไรตี้โชว์ (Variety Show) หรือวาไรตี้ทอล์คโชว์ (Variety Talk Show) ได้แก่
  รายการที่มีลักษณะพิธีกรหลักจะนั่งสนทนากับแขกรับเชิญในประเด็นที่แตกต่างและหลากหลาย

  5) ละครซิทคอม (Sitcom) ได้แก่ รายการที่มีลักษณะ
  เป็นละครตลกเบาสมองที่ตัวละครในเรื่องจะได้พบเจอกับสถานการณ์ที่ไม่คาดฝันแตกต่างกันไปในแต่ละตอน

2.2 กลยุทธ์การดำเนินการและการตลาด

ธุรกิจผลิตรายการซึ่งก่อให้เกิดรายได้ค่าโฆษณา

-   ศึกษาสภาพตลาดและความต้องการของผู้ชมรายการโทรทัศน์ในเมืองไทย

ทีมตลาดของบริษัทจะทำหน้าที่สอบถามไปยังสถานีโทรทัศน์ และลูกค้าที่ต้องการประชาสัมพันธ์สินค้า
ถึงแนวโน้มความนิยมในการรับชมรูปแบบรายการโทรทัศน์อย่างสม่ำเสมอ ทั้งนี้
เพื่อให้สามารถปรับเปลี่ยนรายการให้เหมาะสมกับช่วงเวลา
ซึ่งช่วยเพิ่มสีสันการรับชมรายการให้กับผู้ชม
อีกทั้งยังเป็นการหลีกเลี่ยงความจำเจของเนื้อหาที่นำเสนอให้มีความน่าสนใจและน่าติดตามอยู่ตลอดเวลา
และด้วยทีมครีเอทีฟที่มีคุณภาพและมีประสบการณ์ในธุรกิจสายบันเทิงมาอย่างยาวนานในการกำกับดูแลคิดค้นผลิตรายการใหม่ๆ
เพื่อตอบโจทย์ความต้องการของผู้บริโภค
และเหนือสิ่งอื่นใดบริษัทพยายามสอดแทรกแนวความคิดเพื่อพัฒนาสังคมเข้าไปในผลงานที่ผลิต
โดยมุ่งหวังที่จะพัฒนาสังคมให้เป็นสังคมที่ดีงาม สอดคล้องกับสโลแกนของบริษัทคือ “กรีน
เอ็นเตอร์เทนเม้นต์ (Green Entertainment) สังคมดี อารมณ์ดี”

นอกจากการศึกษาแนวโน้มของตลาด อีกปัจจัยที่ละเลยไม่ได้ คือ กลุ่มผู้บริโภค
(ผู้ชมรายการโทรทัศน์) ที่เป็นส่วนสำคัญในการชี้วัดความสำเร็จในการดำเนินธุรกิจ
เนื่องจากธุรกิจผลิตรายการโทรทัศน์ ความสำเร็จวัดจากค่าความนิยมของรายการ
ซึ่งจะวัดจากเรตติ้ง (Rating) ที่วัดโดยบริษัท เดอะ นีลเส็น คอมปะนี (ประเทศไทย) จำกัด
เมื่อไรก็ตามที่รายการเป็นที่นิยม และมีฐานผู้ชมเป็นจำนวนมาก นั้นหมายความถึง
อัตราค่าโฆษณาของรายการนั้นจะมีโอกาสปรับตัวสูงขึ้นตามไปด้วย ดังนั้น
การที่รายการมีผู้ชมจำนวนมาก ย่อมส่งผลให้ช่วงเวลาโฆษณาของรายการนั้นๆ
เป็นที่ต้องการของบริษัทตัวแทนโฆษณา (Agency)
และผู้ประกอบการซึ่งเป็นเจ้าของผลิตภัณฑ์และบริการที่ต้องการโฆษณาประชาสัมพันธ์ผลิตภัณฑ์
(Direct Customer) ทั้งนี้
บริษัทมีหน้าที่คิดค้นรายการที่แปลกใหม่และน่าสนใจนำเสนอต่อผู้ชมรายการโทรทัศน์
โดยมุ่งหวังที่รายการจะเป็นที่นิยมในกลุ่มผู้ชมจำนวนมาก

-   คุณภาพของการดำเนินงาน

การดำเนินธุรกิจไม่ว่าจะเป็นธุรกิจประเภทใด
คุณภาพของงานที่นำเสนอออกสู่สายตาของลูกค้านั้นเป็นสิ่งสำคัญโดยบริษัท ทีวี ธันเดอร์ จำกัด
(มหาชน) ตระหนักในเรื่องนี้เป็นอย่างดี และให้ความสำคัญกับคุณภาพเป็นลำดับแรกๆ
ของการเนินงานในทุกภาคส่วน
เพราะเหตุว่าธุรกิจสายบันเทิงถือเป็นงานศิลปะที่ต้องใส่ใจในรายละเอียด และองค์ประกอบต่างๆ
ต้องอาศัยผู้ที่มีความชำนาญและประสบการณ์ในการวางแผนกระบวนการผลิต การติดตาม ควบคุม
และประเมินคุณภาพของการดำเนินงานอยู่เสมอ
ไม่ว่าจะเป็นฝ่ายการเงินที่มีหน้าที่ในการเบิกจ่ายงบประมาณรายการ อาทิ
ในส่วนของรายการที่บริษัทเป็นผู้ผลิต งบประมาณจะถูกประเมินและตั้งขึ้นตามความเหมาะสม
โดยทีมงานมีหน้าที่ในการบริหารงานให้อยู่ในกรอบของงบประมาณที่ได้ตั้งไว้
ฝ่ายดูแลการผลิตมีหน้าที่ในการดูแลการผลิต องค์ประกอบฉาก กล้อง แสงไฟ สถานที่ถ่ายทำ
เพื่อให้ได้มาตรฐานและสามารถตอบโจทย์งานนั้นๆ ได้ นอกจากนี้ หลังจากที่การถ่ายทำเสร็จสิ้นลง
ก็ต้องมีทีมตัดต่อที่มีความรู้ความชำนาญและประสบการณ์เข้ามาดูแลตัดต่อเทปรายการ
ผ่านการใช้เทคโนโลยีที่ทันสมัยในการดำเนินงาน
เนื่องจากทุกเทปรายการที่ออกสู่สายตาประชาชนสามารถสะท้อนให้เห็นถึงความใส่ใจ
และความมุ่งมั่นตั้งใจในการทำงานของบริษัทได้เป็นอย่างดี

-   การนำเสนองานต่อสถานีและการขายโฆษณาของบริษัท

รายได้ค่าโฆษณา
ซึ่งเกิดจากการผลิตรายการโทรทัศน์ของบริษัทที่ต้องผ่านความเห็นชอบจากทางสถานีต่างๆ
เพื่อขอซื้อเวลาในการออกอากาศ สามารถแบ่งรูปแบบการได้มาของรายการเป็น 2 ลักษณะ
ได้แก่ 1) การออกแบบรูปแบบรายการทั้งหมดสำหรับนำเสนอต่อทางสถานีเพื่อซื้อเวลา และ 2)
สถานีเป็นฝ่ายแจ้งประเภทรายการที่ต้องการและช่วงเวลาให้กับบริษัท
ซึ่งเงื่อนไขของสัญญากับแต่ละสถานีจะแตกต่างกันไป อาทิ
บริษัทจ่ายเฉพาะค่าเช่าช่วงเวลาออกอากาศ
หรือจ่ายค่าตอบแทนโดยให้ส่วนแบ่งรายได้จากค่าโฆษณา (Revenue Sharing)
หรือจ่ายค่าตอบแทนโดยแบ่งช่วงเวลาในการขายโฆษณาให้สถานีนำไปขายเอง (Time Sharing)
เป็นต้น ซึ่งบริษัทจะมีรายได้ก็ต่อเมื่อรายการที่บริษัทผลิตได้ออกอากาศทางสถานีเท่านั้น
เมื่อได้เวลาจากทางสถานีแล้ว ในส่วนการขายโฆษณา
บริษัทมีทีมขายที่มีศักยภาพในการนำเสนอผลงานของบริษัท
และมีความสัมพันธ์อันดีกับลูกค้ามาอย่างยาวนาน
ทั้งกลุ่มลูกค้าประเภทตัวแทนโฆษณาและกลุ่มลูกค้าประเภทเจ้าของผลิตภัณฑ์
ทำให้สามารถเข้าถึงลูกค้าได้ง่ายยิ่งขึ้น
ซึ่งบริษัทมีรูปแบบการขายเวลาสำหรับการโฆษณาที่หลากหลาย
และลูกค้าสามารถเลือกช่วงเวลาที่ต้องการให้เหมาะสมและสอดคล้องกับผลิตภัณฑ์ที่ต้องการโฆษณาได้
อาทิ ซื้อเวลาโฆษณาเฉพาะช่วงเวลาของรายการใดรายการหนึ่ง ผ่านสป๊อตโฆษณา
หรือซื้อเวลาแบบแพ็คเกจที่สามารถประชาสัมพันธ์สินค้าได้หลายรูปแบบ
ในหลายรายการเพื่อให้สามารถเข้าถึงกลุ่มผู้ชมอย่างกว้างขวาง
โดยลูกค้าจะต้องเป็นผู้จัดเตรียมสปอตโฆษณาสำหรับใช้ในการออกอากาศมาให้บริษัท
ซึ่งมีกำหนดเวลาที่ชัดเจนตามที่ตกลงกัน

-   การกำหนดราคาและส่งเสริมการขาย

การกำหนดราคาขายเวลาโฆษณาในแต่ละรายการ บริษัทจะพิจารณาราคาอย่างเป็นมาตรฐาน
โดยอ้างอิงจากต้นทุนการผลิตรายการ ช่วงเวลาออกอากาศ และความเป็นที่นิยมของรายการ
ซึ่งการกำหนดราคาดังกล่าวจะขึ้นอยู่กับการเจรจาระหว่างลูกค้ากับบริษัทที่อ้างอิงตามราคาตลาดที่สามารถแข่งขันได้เป็นหลัก
และกำหนดนโยบายการให้ส่วนลดเงินสด กรณีลูกค้าชำระเงินเร็วกว่ากำหนดเรียกเก็บ และ
ส่วนลดคืน (Rebate) ให้กับลูกค้า
ซึ่งพิจารณาจากยอดซื้อโฆษณาโดยได้กำหนดอัตราที่แน่นอนในการตกลงกับลูกค้า
ในด้านการส่งเสริมการขาย
บริษัทมีการจำหน่ายโฆษณาแบบแพ็กเกจซึ่งจะตอบสนองความต้องการของลูกค้าได้ดีขึ้นเพราะทำให้ลูกค้าที่มีงบประมาณจำกัดสามารถลงโฆษณาได้หลากหลายรูปแบบในหลายรายการซึ่งจะเพิ่มความยืดหยุ่นและตอบสนองความต้องการของลูกค้าโฆษณาได้มากยิ่งขึ้น

กลยุทธ์การดำเนินงาน และการตลาดธุรกิจให้บริการ

ในส่วนการให้บริการ ทีมตลาดและฝ่ายผลิตมีหน้ามีในการนำเสนอศักยภาพของบริษัทให้กับกลุ่มลูกค้า
ที่ต้องการใช้บริการของบริษัทโดยมีกลยุทธ์ในการดำเนินงานและการตลาด ดังนี้

-   ศึกษาความต้องการของลูกค้า

การรับจ้างให้บริการของบริษัทแบ่งออกได้เป็น 2 ลักษณะ ได้แก่ การรับจ้างผลิตรายการโทรทัศน์
(รับจ้างออกแบบและผลิต และรับจ้างผลิตภายใต้คอนเซ็ปลูกค้า) และรับจัดงานอีเวนท์ (Event)
หรือกิจกรรมสื่อประชาสัมพันธ์และโฆษณาต่างๆ ซึ่งบริษัทจะศึกษากลุ่มเป้าหมาย
และความพอใจของผู้ว่าจ้างแต่ละประเภท เพื่อตอบโจทย์การบริการ โดยแบ่งเป็น 3
ลักษณะย่อยตามการดำเนินงาน ดังนี้

-   การรับจ้างผลิตรายการโทรทัศน์ ซึ่งบริษัทได้รับการว่าจ้างให้ออกแบบและผลิตรายการ
    ซึ่งการรับจ้างงานในลักษณะนี้ บริษัทต้องทำการศึกษารูปแบบรายการที่ผู้ว่าจ้างต้องการ
    ไม่ว่าจะเป็นประเภทรายการ
    ซึ่งรวมถึงการให้ข้อเสนอแนะผู้ว่าจ้างเกี่ยวกับต้นทุนการผลิตรายการ
    เพื่อให้สอดคล้องกับงบประมาณที่ผู้ว่าจ้างกำหนด
    ควบคู่ไปกับการให้ข้อเสนอแนะเกี่ยวกับการถ่ายทำเพื่อให้สอดคล้องกับคอนเซ็ปที่ออกแบบไว้

-   การรับจ้างผลิตรายการโทรทัศน์ ซึ่งผู้ว่าจ้างเป็นฝ่ายกำหนดคอนเซ็ปรายการมาให้
    โดยการรับจ้างงานในลักษณะนี้
    บริษัทมีหน้าที่ผลิตรายการให้สอดคล้องกับคอนเซ็ปรายการที่ผู้ว่าจ้างกำหนดมาให้เป็นหลัก
    โดยในระหว่างการผลิต บริษัทจะต้องมีการหารือกับผู้ว่าจ้างเกี่ยวกับภาพรวมรายการ ฉาก
    ระบบแสง และระบบเสียง
    รวมไปถึงการจัดหานักแสดงและพิธีกรเพื่อให้รายการที่ได้สอดคล้องกับความต้องการของผู้ว่าจ้าง

-   การรับจ้างจัดงานอีเวนท์ และบริหารสื่อโฆษณา ในส่วนนี้บริษัท
    ต้องศึกษาข้อมูลของผู้ว่าจ้างว่ามีความประสงค์จะทำกิจกรรมประชาสัมพันธ์ในรูปแบบต่างๆ
    ก่อนที่บริษัทจะดำเนินการเข้าเสนอผลงานกับผู้ว่าจ้างเพื่อให้สามารถแข่งขันกับคู่แข่งรายอื่นได้
    โดยในส่วนนี้ บริษัทมีหน้าที่บริหารจัดการงานตั้งแต่งานด้านประชาสัมพันธ์ ออกแบบสื่อโฆษณา
    ประสานงานหน่วยงานต่างๆ และจัดงาน

    -   คุณภาพของการดำเนินงาน

การรับจ้างผลิตรายการ
ความพอใจของผู้ว่าจ้างถือเป็นสิ่งสำคัญที่จะสะท้อนให้เห็นถึงคุณภาพการผลิตของบริษัท
ซึ่งการตรวจสอบคุณภาพงาน ผู้บริหารระดับสูงของบริษัทจะมีส่วนรวมในการตรวจสอบควบคู่
ไปกับการแจ้งความคืบหน้าในการผลิตรายการให้แก่ลูกค้าทราบอย่างต่อเนื่อง
ซึ่งการดำเนินการดังกล่าวช่วยให้ลูกค้าสามารถบริหารจัดการเวลาและต้นทุนได้เป็นอย่างดี
ทำให้ลูกค้าเกิดความพอใจและใช้บริการของบริษัทอย่างต่อเนื่อง
และด้วยคุณภาพการดำเนินงานและผลงานของบริษัทที่เป็นที่ยอมรับยาวนานกว่า 23 ปี
ผ่านรายการกว่า 200 รายการโทรทัศน์ที่ออกสู่สายตาประชาชน
รวมถึงรายการที่บริษัทผลิตได้รับรางวัลอย่างต่อเนื่อง ถือเป็นสิ่งตอกย้ำถึงคุณภาพ
ประสิทธิภาพและความสำเร็จในการดำเนินงานสายธุรกิจบันเทิงได้เป็นอย่างดี
จึงสามารถกล่าวได้ว่าความสามารถของบุคลากรและระบบบริหารการจัดการของบริษัท
เป็นองค์ประกอบสำคัญที่ทำให้บริษัทประสบความสำเร็จอยู่ได้ในสายธุรกิจผลิตรายการโทรทัศน์จวบจนปัจจุบัน
นอกจากนี้ จุดยืนของทีมผู้บริหารที่จะผลิตรายการโทรทัศน์ (คอนเทนท์) ที่มีมาตรฐานระดับสากล
โดยไม่ลืมที่จะสร้างสรรค์สิ่งดีๆ ตอบแทนให้กับสังคมไปพร้อมๆ กัน ทำให้ทุกฝ่ายในบริษัท
มุ่งมั่นเป็นหนึ่งเดียวในการนำเสนอผลงานที่มีคุณภาพออกสู่สาธารณะ

-   การกำหนดราคา

บริษัทกำหนดราคาสำหรับการให้บริการรับจ้างผลิต
โดยพิจารณาจากต้นทุนในการผลิตบวกเพิ่มกำไรส่วนหนึ่ง ทั้งนี้
ส่วนใหญ่ลูกค้าจะแจ้งงบประมาณรายการให้กับบริษัททราบ
บริษัทมีหน้าที่ในการพิจารณาวางรูปแบบรายการกลับไปนำเสนอ
ซึ่งงบประมาณอาจมีการปรับเพิ่มลดให้สอดคล้องกับความพึงพอใจของลูกค้า
อย่างไรก็ตามบริษัทจะพิจารณามูลค่างบประมาณดังกล่าวเพื่อประเมินความสามารถในการบริหารจัดการต้นทุนการผลิตก่อนการรับงานทุกครั้ง
ทั้งนี้ การกำหนดราคาดังกล่าวฝ่ายบริหารจะอ้างอิงตามราคาตลาดที่สามารถแข่งขันได้

2.3 กลุ่มลูกค้าเป้าหมาย

-   รายได้ค่าโฆษณา

รายได้ค่าโฆษณา เกิดจากธุรกิจผลิตรายการโทรทัศน์ ซึ่งกลุ่มลูกค้าหลักของบริษัทแบ่งเป็น 2 กลุ่ม

1)  กลุ่มผู้ประกอบการที่เป็นเจ้าของผลิตภัณฑ์และบริการ (Direct Customer)

ลูกค้ากลุ่มนี้ คือ ลูกค้าที่เป็นเจ้าของผลิตภัณฑ์โดยตรง ได้แก่ บริษัทเอกชนทั่วไป หรือ
เจ้าของผลิตภัณฑ์ที่มีความสนใจที่จะประชาสัมพันธ์หรือโปรโมทสินค้าผ่านสื่อโทรทัศน์
โดยการติดต่อประสานงานจะเป็นในรูปแบบของการประสานงานโดยตรงกับบริษัทเพื่อขอซื้อช่วงเวลาโฆษณาในรายการต่างๆ
ของบริษัท ทั้งนี้ ณ สิ้นปี 2558
บริษัทมีสัดส่วนรายได้จากกลุ่มลูกค้าบริษัทที่เป็นเจ้าของผลิตภัณฑ์โดยตรง (Direct Customer)
คิดเป็นร้อยละ 40.64 ของรายได้ค่าโฆษณา

1)  กลุ่มบริษัทตัวแทนโฆษณา (Agency)

กลุ่มบริษัทตัวแทนโฆษณา (Agency) ได้แก่
บริษัทที่ดำเนินธุรกิจบริหารสื่อโฆษณาโดยได้รับการจ้างจากเจ้าของผลิตภัณฑ์ (ลูกค้า) ให้ดูแลจัดการ
และหาช่องทางการโฆษณาประชาสัมพันธ์เพื่อโปรโมทสินค้าและบริการ โดยกลุ่มบริษัทตัวแทนโฆษณา
จะทำหน้าที่ในการช่วยวางแผน ประสานงาน และหาช่วงเวลาโฆษณาที่เหมาะสมให้กับผลิตภัณฑ์
ซึ่งส่วนใหญ่กลุ่มบริษัทตัวแทนโฆษณาจะซื้อเวลาโฆษณาจากบริษัทในรูปแบบ “package”
เพื่อโปรโมตสินค้า รูปแบบ package คือ เลือกโฆษณาและประชาสัมพันธ์ในหลากหลายรูปแบบ
หลากหลายรายการ โดยอาศัยช่วงเวลาที่หลากหลายในการจัดทำแผนการโฆษณาของตนเอง
ซึ่งการซื้อโฆษณาจะอยู่ในรูปของสัญญาล่วงหน้า ตั้งแต่ 1 เดือน, 3 เดือน, 6 เดือน, หรือ 1 ปี
โดยทั้งหมดนี้ขึ้นอยู่กับการจัดสรรของตัวแทนโฆษณา และงบประมาณของตัวแทนโฆษณา ทั้งนี้ ณ สิ้นปี
2558 บริษัทมีสัดส่วนรายได้จากกลุ่มลูกค้าตัวแทนโฆษณาคิดเป็นร้อยละ 59.36 ของรายได้ค่าโฆษณา

ทั้งนี้การเก็บเงินจากลูกค้า
จะเรียกชำระเงินได้ก็ต่อเมื่อบริษัทได้ทำการออกอากาศโฆษณาของลูกค้าที่เรียบร้อยแล้ว
โดยทางบริษัทจะทำการส่งเอกสารยื่นยันการออกอากาศ
พร้อมซีดีบันทึกเทปรายการในกรณีที่เป็นการวางป้ายสินค้าในรายการให้แก่ลูกค้าพร้อมเอกสารการเรียกเก็บเงิน

ตารางสรุปสัดส่วนรายได้ค่าโฆษณาแยกตามกลุ่มลูกค้าในปี 2556 ถึงปี 2558

+------------------------------+-------------+------------+------------+
| กลุ่มลูกค้า                      | งบการเงินรวม | ง          |            |
|                              |             | บการเงินรวม |            |
|                              | จากการรวมธ  |            |            |
|                              | ุรกิจภายใต้การ |            |            |
|                              | ควบคุมเดียวกัน |            |            |
+------------------------------+-------------+------------+------------+
|                              | 2556        | 2557       | 2558       |
+------------------------------+-------------+------------+------------+
| กลุ่มลูกค้าผู้ประกอ                | 28.55%      | 31.74%     | 40.64%     |
| บการที่เป็นเจ้าของผลิตภัณฑ์และบริการ |             |            |            |
| (Direct Customer)            |             |            |            |
+------------------------------+-------------+------------+------------+
| กลุ่มลูกค้าบริษัทตัวแทน             | 71.45%      | 68.26%     | 59.36%     |
|                              |             |            |            |
| โฆษณา (Agency)               |             |            |            |
+------------------------------+-------------+------------+------------+
| รวมรายได้ค่าโฆษณา              | 100.00%     | 100.00%    | 100.00%    |
+------------------------------+-------------+------------+------------+

ที่มา : ข้อมูลจากบริษัท

-   รายได้จากการบริการ

กลุ่มลูกค้าในส่วนจ้างผลิตรายการโทรทัศน์ คือ ผู้ที่สนใจผลิตรายการโทรทัศน์
ซึ่งรวมถึงเจ้าของสถานี เจ้าของผลิตภัณฑ์ที่ไม่สามารถผลิตรายการได้เนื่องจากข้อจำกัดภายใน
ซึ่งการรับจ้างผลิตรายการอาจเป็นการรับจ้างในรูปแบบของการจ้างรายโปรเจ็ค (Project) อาทิ
การจ้างผลิตสปอตโฆษณาของน้ำพริกแม่ประนอม การจ้างผลิตละครหนึ่งเรื่อง
การจ้างผลิตรายการเป็นรายซีซั่น เป็นต้น นอกจากนี้ ในส่วนของการจ้างจัดงานอีเว้นท์
หรือกิจกรรม กลุ่มลูกค้า ได้แก่ เจ้าของผลิตภัณฑ์ บริษัทเอกชน ราชการ และสถานีโทรทัศน์ อาทิ
งานบริหารสื่อ OTOP จังหวัดพะเยา เป็นต้น
ซึ่งงานในส่วนนี้เป็นงานที่ลูกค้าสามารถดำเนินการในรูปแบบที่หลากหลาย ทั้งนี้
เงื่อนไขการเข้ารับงานแบ่งได้เป็น 2 ลักษณะหลักๆ คือ 1) งานที่เป็นส่วนของราชการ
จะใช้วิธีการประมูลงานแข่งขันกับผู้รับจ้างรายอื่น และ 2) งานส่วนบริษัทเอกชน
จะเป็นการเข้านำเสนอผลงานโดยตรงกับทางบริษัท หากผลงานเป็นที่ยอมรับ
ทางบริษัทก็จะได้รับหน้าที่ดูแลงานนั้นๆ

ตารางสรุปสัดส่วนรายได้จากการบริการ แยกตามประเภทบริการในปี 2556 ถึงปี 2558

+------------------------+-------+-----+-------+-----+-------+------+
| กลุ่มลูกค้า                | ง     |     | ง     |     |       |      |
|                        | บการเ |     | บการเ |     |       |      |
|                        | งินรวม |     | งินรวม |     |       |      |
|                        |       |     |       |     |       |      |
|                        | จา    |     |       |     |       |      |
|                        | กการร |     |       |     |       |      |
|                        | วมธุรก |     |       |     |       |      |
|                        | ิจภายใ |     |       |     |       |      |
|                        | ต้การค |     |       |     |       |      |
|                        | วบคุมเ |     |       |     |       |      |
|                        | ดียวกัน |     |       |     |       |      |
+------------------------+-------+-----+-------+-----+-------+------+
|                        | สิ้นสุด  |     | สิ้นสุด  |     | สิ้นสุด  |      |
|                        | 31    |     | 31    |     | 31    |      |
|                        | ธ.ค.  |     | ธ.ค.  |     | ธ.ค.  |      |
|                        | 56    |     | 57    |     | 58    |      |
+------------------------+-------+-----+-------+-----+-------+------+
| รับจ้างออกแบบและผลิต      | 29.60 | 33. | 78.95 | 73. | 32.25 | 16   |
|                        |       | 69% |       | 34% |       | .98% |
+------------------------+-------+-----+-------+-----+-------+------+
| รับจ้างผลิตอย่างเดียว       | 51.91 | 59. | -     | 0.  | 1     | 76   |
|                        |       | 08% |       | 00% | 44.82 | .24% |
+------------------------+-------+-----+-------+-----+-------+------+
| รับจ้างจัด Event /        | 6.35  | 7.  | 28.70 | 26. | 12.89 | 6    |
| บริการอื่น                |       | 23% |       | 66% |       | .78% |
+------------------------+-------+-----+-------+-----+-------+------+
| รวมรายได้จากการให้บริการ  | 87.86 | 1   | 1     | 1   | 1     | 100  |
|                        |       | 00. | 07.65 | 00. | 89.96 | .00% |
|                        |       | 00% |       | 00% |       |      |
+------------------------+-------+-----+-------+-----+-------+------+

ที่มา : ข้อมูลจากบริษัท

1.  ภาวะอุตสาหกรรมและการแข่งขัน

-   ภาวะอุตสาหกรรมโฆษณา

ภาพรวมการใช้จ่ายของอุตสาหกรรมสื่อโฆษณาในปี 2558 ที่ผ่านมา ปรับตัวสูงขึ้นประมาณร้อยละ 3
เมื่อเทียบกับปี 2557 โดยมีค่าใช้จ่ายรวมอยู่ที่ราว 1.32 แสนล้านบาท ซึ่งการเติบโตเพียงร้อยละ
3 เป็นผลจากสภาพเศรษฐกิจที่ยังไม่ฟื้นตัวเต็มที่ อย่างไรก็ดีหากวิเคราะห์แยกประเภทสื่อ
กลับพบว่ากลุ่มดิจิตอลทีวี และกลุ่มอินเตอร์เนตมีอัตราการเติบโตสูงที่สุด โดยดิจิตอลทีวีมีรายได้ในปี
2557 อยู่ที่ 8,580.00 ล้านบาท เมื่อสิ้นสุดปี 2558 ปรับตัวเพิ่มสูงขึ้นถึง 14,652.00 ล้านบาท
หรือคิดเป็นอัตราการเติบโตที่ร้อยละ 71.00
ทั้งนี้รายได้ดังกล่าวเป็นการโอนย้ายงบประมาณการโฆษณาจากกลุ่มทีวีอนาล็อคเดิม
และกลุ่มทีวีดาวเทียม ซึ่งหลายๆ
สถานีโทรทัศน์ได้มีการย้ายฐานการออกอากาศมาออกอากาศในรูปแบบดิจิตอล ส่วนสื่ออินเตอร์เนต
ในปี 2557 มีรายได้รวมที่ 6,115.00 ล้านบาท เพิ่มขึ้นเป็น 9,869.00 ล้านบาท ในปี 2558
หรือเติบโตขึ้นประมาณร้อยละ 61

ข้อมูลจากตารางส่วนแบ่งตลาดของมูลค่าการใช้จ่ายโฆษณา
แสดงให้เห็นว่าสัดส่วนของการโฆษณาผ่านโทรทัศน์ ยังคงเป็นที่นิยมอันดับ 1 ที่อัตราร้อยละ 60.00
ของรายได้โฆษณาโดยรวม

ตารางแสดงส่วนแบ่งตลาดของมูลค่าการใช้จ่ายโฆษณาในปี 2557 ถึงปี 2558

  ----------------- --------- ------- --------- ------- ----------- --------
  ประเภทสื่อ          2557              2558              เปลี่ยนแปลง   

                    ล้านบาท    %       ล้านบาท    %       ล้านบาท      %

  Old Channels      63,776    48%     57,526    42%     (6,250)     -10%
  (3,5,7,9)                                                         

  New Channels      8,580     6%      14,652    11%     6,072       71%
  (DTT)                                                             

  Cable/Satelite    7,177     5%      5,987     4%      (1,190)     -17%

  True Vision       3,180     2%      3,929     3%      749         24%

  Total TV          82,713    62%     82,094    60%     (619)       -1%

  Radio             5,985     5%      6,417     5%      432         7%

  Newspaper         18,373    14%     17,489    13%     (884)       -5%

  Magazines         5,214     3%      4,505     3%      (709)       -14%

  Cinema            4,349     3%      5,134     4%      785         18%

  Outdoor           3,974     3%      4,265     3%      291         7%

  Transit           3,813     1%      4,478     3%      665         17%

  In Store          1,964     5%      2,000     1%      36          2%

  Internet          6,115     5%      9,869     7%      3,754       61%

  Total             132,500   100%    136,251   100%    3,751       3%
  ----------------- --------- ------- --------- ------- ----------- --------

ที่มา : *สมาคมมีเดียเอเจนซี่

-   สถานีโทรทัศน์

ปัจจุบันมีผู้ประกอบการกิจการสถานีโทรทัศน์ที่ให้บริการแก่ผู้ชมทั่วประเทศโดยไม่คิดมูลค่า หรือฟรีทีวี
(Free TV) ทั้งสิ้น 30 สถานี ได้แก่ ช่อง 3, ช่อง 5, ช่อง 7, ช่อง 9, ช่อง NBT และ
ThaiPBS บวกกับทีวีดิจิตอลอีก 24 ช่อง ช่องใหม่ ได้แก่

[]

โดย ณ ธันวาคม 2558 จากข้อมูลของ AGB Nielsen Media Research ระบุว่าช่อง 7
และช่อง 3 มีส่วนแบ่งทางการตลาดด้านรายได้และด้านจำนวนผู้ชมสูงกว่าช่องอื่นๆ ทั้งนี้
จะเห็นได้ว่าสถานีอื่นๆ ก็มิได้หยุดนิ่ง และมีการปรับเปลี่ยนเพื่อเพิ่มความสามารถในการแข่งขัน
เพื่อช่วงชิง Eye Ball คนดูให้ได้มากที่สุด โดยที่ผ่านมา
สถานีโทรทัศน์แต่ละแห่งมีการปรับเปลี่ยนรูปแบบการนำเสนอและมีการเพิ่มรายการใหม่ๆ
เข้าไปเสนอเพื่อเพิ่มกระแสความนิยมของผู้ชมโทรทัศน์ ดังนั้น การมีช่องทีวีดิจิตอลที่เพิ่มขึ้นมา
จะทำให้การแข่งขันของสถานีโทรทัศน์คาดว่าจะมีการแข่งขันที่รุนแรงขึ้น โดยเฉพาะด้านคุณภาพ
เนื่องจากกระแสความนิยมของผู้บริโภคที่มีการเปลี่ยนแปลงอยู่ตลอดเวลา
ทำให้ผู้ประกอบการโทรทัศน์มีความจำเป็นอย่างยิ่งที่ต้องปรับปรุงรายการอยู่เสมอ

-   ผู้ผลิตรายการโทรทัศน์

ในด้านของธุรกิจผู้ผลิตรายการโทรทัศน์ การเกิดขึ้นของทีวีดิจิตอล
ส่งผลให้เกิดช่องทางการจัดจำหน่ายที่เพิ่มมากขึ้น อีกทั้งยังเป็นการช่วยลดการพึ่งพิงต่อสถานี
อย่างไรก็ตาม เมื่อตลาดโตขึ้นการเข้ามาของผู้ผลิตรายใหม่ๆ มีแนวโน้มสูงขึ้นตามไปด้วย
แต่เหนือสิ่งอื่นใด ในตลาดผู้ผลิตรายการโทรทัศน์ ประสบการณ์ คุณภาพ
และความสัมพันธ์ในด้านการดำเนินธุรกิจเป็นปัจจัยแรกๆ ที่ทางสถานีจะใช้พิจารณาในการร่วมงาน
หรือให้โอกาสในการทำงานร่วมกัน
ซึ่งทั้งหมดนี้ยังคงอ้างอิงอยู่บนหลักของการดำเนินธุรกิจแบบเดิมคือ
การที่บริษัทจะต้องมีทีมครีเอทีฟที่แข็งแกร่ง
สามารถนำเสนอผลงานที่น่าสนใจและเป็นที่ติดตามต่อทางสถานีและผู้ชมรายการได้อย่างมีคุณภาพ

-   การแข่งขัน

การแข่งขันในสายธุรกิจผลิตรายการโทรทัศน์ นอกจากบริษัท
ยังประกอบไปด้วยผู้ผลิตที่เป็นที่รู้จักอีกมากมาย อาทิ บริษัท กันตนา กรุ๊ป จำกัด (มหาชน), บริษัท
เจ เอส แอล โกลบอล มีเดีย จำกัด,  บริษัท บรอดคาซท์ ไทย เทเลวิชั่น จำกัด, บริษัท
โพลีพลัส พับลิชชิ่ง จำกัด ฯลฯ ซึ่งแต่ละผู้ผลิตจะมีความชำนาญในรูปแบบรายการที่แตกต่างกันออกไป
อาทิ   “กันตนา” รายการที่เป็นที่รู้จักได้แก่รายการเรื่องจริงผ่านจอและละครต่างๆ 
โดยเน้นออกอากาศในทางสถานีกองทัพบกช่อง 7  “บรอดคาซท์ ไทย
เทเลวิชั่น” มีชื่อเสียงจากการผลิตละครโทรทัศน์ ที่ออกอากาศทางสถานีโทรทัศน์ไทยทีวีสีช่อง 3
ในขณะที่ “โพลีพลัส” เน้นรูปแบบรายการวาไรตี้ ที่ออกอากาศทางสถานีโทรทัศน์ไทยทีวีสีช่อง 3,
5, 7 ทั้งหมดนี้แสดงให้เห็นว่าถึงแม้จะดำเนินธุรกิจอยู่ในสายงานผลิตรายการโทรทัศน์
แต่ผู้ผลิตแต่ละรายมีความชำนาญและลักษณะเฉพาะตัวที่แตกต่างกันออกไป
ตามแต่ทีมงานครีเอทีฟของแต่ละบริษัท
ที่พยายามคิดค้นออกแบบรูปแบบรายการให้มีความหลากหลายและน่าสนใจ
เพื่อสร้างความแตกต่างโดยมุ่งหวังดึงดูดฐานผู้ชมรายการนั้นๆ

4.  การจัดหาผลิตภัณฑ์

  2.4.1 ธุรกิจผลิตรายการโทรทัศน์

ขั้นตอนในการผลิตรายการโทรทัศน์
เพื่อสร้างรายได้จากการจำหน่ายช่วงเวลาส่วนหนึ่งให้กับลูกค้าที่สนใจโฆษณาประชาสัมพันธ์สินค้า
บริษัทจะต้องติดต่อไปยังสถานีเพื่อนำเสนอรายการที่น่าสนใจ
โดยสถานีจะเป็นผู้พิจารณาความเหมาะสมของรายการ
ก่อนจะอนุมัติและจัดหาเวลาที่เหมาะสมกับรายการดังกล่าว
ซึ่งต้นทุนในการดำเนินงานในส่วนของรายได้โฆษณาประกอบด้วย ค่าเช่าสถานี
ค่าลิขสิทธิ์รายการในกรณีที่เป็น International Format ค่านักแสดงและพิธีกรรายการ
ค่าถ่ายทำ ค่าจ้างทีมงาน และค่าอุปกรณ์ที่ใช่ในการถ่ายทำ ทั้งนี้
ในบางครั้งบริษัทจำเป็นต้องทำการจัดจ้างบุคคลากรผู้เชี่ยวชาญเฉพาะด้านจากภายนอก
(Outsource) อาทิ ทีมงานช่างกล้อง ทีมงานระบบแสงและเสียง
เข้ามาช่วยเสริมทีมงานของบริษัท เพื่อให้ผลงานออกมามีคุณภาพยิ่งขึ้น
ซึ่งส่วนนี้ถือเป็นต้นทุนส่วนหนึ่งในการดำเนินงานของบริษัท ทั้งนี้
การดำเนินการเพื่อให้ได้เวลาสำหรับการขายโฆษณาในรายการนั้นๆ สามารถแบ่งเป็น 3 ขั้นตอน
ได้แก่ ขั้นตอนการสรรหาสถานีโทรทัศน์และช่วงเวลาออกอากาศ ขั้นตอนการผลิต
และขั้นตอนการจำหน่าย

ภาพแสดงขั้นตอนการจัดหา

[]

ขั้นตอนที่ 1 : สรรหาสถานีโทรทัศน์และช่วงเวลาออกอากาศ

ช่องทางการนำเสนอรายการออกสู่สาธารณะของธุรกิจผลิตรายการโทรทัศน์
เพื่อสร้างรายได้จากการขายช่วงเวลาสำหรับการประชาสัมพันธ์สินค้าสำหรับลูกค้าที่สนใจ คือ
ช่องทางออกอากาศของสถานีโทรทัศน์ ดังนั้น การได้มาซึ่งช่วงเวลาออกอากาศ
บริษัทจำเป็นต้องสรรหาสถานีโทรทัศน์และช่วงเวลาออกอากาศสำหรับรายการโทรทัศน์
โดยมีขั้นตอนการสรรหาสถานีโทรทัศน์ ดังต่อไปนี้

[]

1.  ขั้นตอนการเตรียมงานเพื่อนำเสนอต่อสถานีโทรทัศน์

บริษัทต้องเตรียมความพร้อมในการสร้างสรรค์รูปแบบรายการที่น่าสนใจและอยู่ในกระแสนิยม
ซึ่งในส่วนขั้นตอนการเตรียมงานเพื่อนำเสนอต่อทางสถานีโทรทัศน์
โดยระหว่างการพิจารณาเตรียมการเตรียมนำเสนองาน
บริษัทจะหารือกับทางสถานีและลูกค้าโฆษณาเพื่อรวบรวมแนวความคิดในการพัฒนารูปแบบรายการเพื่อตอบสนองความพึ่งพอใจของผู้ชมรายการ
รวมถึงกลุ่มลูกค้าเป้าหมายของบริษัท
ซึ่งภายหลังจากที่บริษัทออกแบบรูปแบบรายการเป็นที่เรียบร้อยแล้ว
แนวความคิดจะถูกจัดเตรียมออกมาในรูปแบบของพรีเซนเทชั่น (Presentation) สตอรี่บอร์ด
(Story Board) หรือไฟล์วีดีโอ (VDO) เพื่อนำเสนองานต่อทางสถานี
โดยรูปแบบรายการโทรทัศน์สามารถแบ่งออกเป็น 6 รูปแบบหลัก ได้แก่ เกมโชว์ (Game Show),
ควิซโชว์ (Quiz Show), เรียลลิตี้โชว์ (Reality Show), ซิทคอม (Sit Com), วาไรตี้
(Variety) และ ละคร (Drama)

1.  สถานีพิจารณาเพื่ออนุมัติเวลาออกอากาศ

ภายหลังการนำเสนอรูปแบบรายการต่อสถานี
สถานีจะพิจารณาความเหมาะสมของรายการผ่านประเด็นพิจารณาหลัก 4 ข้อได้แก่ 1)
รูปแบบรายการ 2) เนื้อหาของรายการที่นำเสนอ 3) ความน่าสนใจของรายการ และ 4) คุณภาพ
ความน่าเชื่อถือ และศักยภาพของผู้ผลิตรายการ โดยทางสถานีจะพิจารณาทั้ง 4 ปัจจัยข้างต้น
เพื่อหาช่วงเวลาที่เหมาะสมกับรายการที่ทางสถานีจะอนุมัติให้ใช้เวลาออกอากาศ โดย 3 ปัจจัยแรก
เป็นตัวกำหนดช่วงวันและเวลาที่รายการจะถูกออกอากาศ ดังนั้น
หากรายการของบริษัทมีความน่าสนใจ และมีความเป็นไปได้ที่จะสามารถดึงดูดกลุ่มผู้ชมได้มาก
ทั้งหมดนี้หมายรวมถึง อัตราผลตอบแทนจากโฆษณาที่บริษัทจะได้รับก็จะยิ่งสูงขึ้นตามไปด้วย

3.  รูปแบบการทำสัญญากับทางสถานี

ภายหลังจากที่บริษัทได้รับอนุมัติให้ผลิตรายการเพื่อออกอากาศในช่วงเวลาที่สถานีกำหนดแล้ว
ขั้นตอนต่อไปคือการลงนามสัญญากับสถานี โดยลักษณะการทำสัญญากับทางสถานีโทรทัศน์
ปัจจุบันแบ่งออกเป็น 3 ลักษณะ คือ 1) การเช่าเวลาออกอากาศจากทางสถานี 2)
การแบ่งเวลาโฆษณากับทางสถานี (Time Sharing) และ 3)
การแบ่งรายได้จากการโฆษณากับทางสถานี (Revenue Sharing) โดยแต่ละประเภทมีลักษณะ
ดังนี้

-   การเช่าเวลาออกอากาศจากทางสถานี

การเช่าเวลาออกอากาจากทางสถานี หมายถึง
การซื้อเวลาจากทางสถานีเพื่อออกรายการที่บริษัทผลิต
โดยบริษัทมีหน้าที่ชำระค่าเช่าเวลาให้กับสถานีตามมูลค่าที่ตกลงกัน
ซึ่งนอกจากการทำสัญญาเกี่ยวกับเวลาออกอากาศ และระยะเวลาในการเช่าเวลา
รวมถึงค่าเช่าเวลาระหว่างบริษัทกับทางสถานีแล้ว
สถานีบางแห่งอาจกำหนดให้ระบุถึงรูปแบบการโฆษณาประกอบในรายการเพิ่มเติม อาทิ
บริษัทสามารถมีแผ่นป้ายโฆษณาได้กี่แผ่นป้าย และขนาดเท่าไร VTR
ที่จะใช้ออกอากาศในช่วงของรายการสามารถใช้ได้กี่ตัว เป็นต้น ทั้งหมดนี้
ขึ้นอยู่กับทางสถานีและบริษัทได้ทำการเจรจาตกลงกัน ทั้งนี้
ปัจจุบันรายการออกอากาศที่มีลักษณะสัญญาแบบนี้ได้แก่ รายการแอทไนท์ วาไรตี้

-   การแบ่งเวลาโฆษณากับทางสถานี (Time Sharing)

ในส่วนของการทำสัญญาแบ่งเวลาโฆษณากับทางสถานี (Time Sharing)
เป็นรูปแบบการทำสัญญาที่ทางบริษัทไม่มีภาระในการจ่ายค่าเช่าเวลาออกอากาศ
แต่จะต้องแบ่งช่วงเวลาขายโฆษณาให้กับทางสถานีเป็นการตอบแทน กล่าวคือ
รายการของบริษัทออกอากาศ 1 ชั่วโมง บริษัทจะได้เวลาในการขายโฆษณา 10 นาที โดย 10
นาทีนี้จะถูกแบ่งให้กับทางสถานีเพื่อไปขายโฆษณาเอง ซึ่งช่วงเวลาที่แบ่งให้ดังกล่าว
ถือเป็นการชำระค่าตอบแทนในการใช้เวลาของสถานี ทั้งนี้
ช่วงเวลาในการขายโฆษณาของแต่ละรายการ
จะขึ้นอยู่กับการเจรจาระหว่างบริษัทและสถานีโทรทัศน์
โดยบริษัทและสถานีจะร่วมกันกำหนดอัตราค่าโฆษณาให้เป็นอัตราเดียวกันเพื่อเสนอขายให้กับลูกค้า
ทั้งนี้
ปัจจุบันรายการออกอากาศที่มีลักษณะการชำระค่าตอบแทนให้กับสถานีในรูปแบบการแบ่งเวลาโฆษณา
ได้แก่ มาสเตอร์คีย์, เวทีแจ้งเกิด, หลวงตามหาชน

-   การแบ่งรายได้ค่าโฆษณากับทางสถานี (Revenue Sharing)

ในส่วนของการทำสัญญาแบบการแบ่งรายได้ค่าโฆษณากับทางสถานี (Revenue Sharing)
จะมีลักษณะคล้ายกับการแบ่งเวลาโฆษณากับทางสถานี (Time Sharing) แต่แตกต่างกันที่
Revenue Sharing จะเป็นการที่ทั้งบริษัทและทางสถานีโทรทัศน์ช่วยกันจำหน่ายโฆษณา
โดยรายได้ที่ได้จากการขายจะถูกนำมาแบ่งตามสัดส่วนที่ได้ตกลงกันไว้ล่วงหน้า
โดยบริษัทกับสถานีจะร่วมกันกำหนดอัตราค่าโฆษณาและอัตราส่วนลดที่จะให้กับผู้ซื้อเวลาโฆษณาให้เป็นอัตราเดียวกัน
ทั้งนี้
ปัจจุบันรายการออกอากาศที่มีลักษณะการชำระค่าตอบแทนให้กับสถานีในรูปแบบการแบ่งรายได้ค่าโฆษณา
ได้แก่ เทค มี เอาท์ ไทยแลนด์

ขั้นตอนที่ 2 : การผลิตรายการโทรทัศน์

หลังจากที่บริษัทได้รับอนุมัติช่วงเวลาออกอากาศจากทางสถานีโทรทัศน์ ขั้นตอนต่อไปคือการผลิต
ซึ่งขั้นตอนการผลิตรายการโทรทัศน์แบ่งออกเป็น 3 ขั้นตอน ได้แก่ ขั้นตอนการเตรียมงาน
(Pre-Production) ขั้นตอนการผลิตรายการ (Production) และขั้นตอนหลังการผลิตรายการ
(Post-Production)

1.  การเตรียมงาน (Pre-Production)

หลังจากที่ทางบริษัทได้รับอนุมัติเวลาออกอากาศจากทางสถานีโทรทัศน์ บริษัทจะเตรียมการผลิต
และวางแผนงบประมาณการผลิตรายการ
โดยการทำงานจะเป็นในลักษณะของการแบ่งทีมย่อยเพื่อควบคุมงานด้านการผลิตในแต่ละขั้นตอน

[]

ทีมสร้างสรรค์ (Creative) จะระดมความคิดเพื่อวางประเด็นเรื่องในรายการนั้นๆ
หลังจากได้โครงเรื่อง ขั้นตอนต่อไปจะเป็นการสรุปธีมของรายการในแต่ละตอนที่จะผลิต
โดยวางเค้าโครงเรื่องของแต่ละเทปการผลิต จัดทำสคริปท์หรือบทในรายการ และจัดทำเป็นรูปแบบ
story board เพื่อใช้ในการหารือกับฝ่ายผลิต ซึ่งนอกจากการเตรียมงานด้านการผลิตแล้ว
การวางแผนงบประมาณในการผลิตรายการยังเป็นส่วนสำคัญในการดำเนินงาน
โดยแต่ละรายการจะมีงบประมาณที่แตกต่างกันไปตามลักษณะและขนาดของรายการ
(Production’s size)

ทีมฝ่ายผลิต ถึงแม้บริษัทจะมีทีมงานฝ่ายผลิตของตัวเอง
แต่ในบางส่วนของการดำเนินงานบริษัทได้มีการว่าจ้างบุคลากรจากภายนอกที่มีความชำนาญเฉพาะทางเข้ามาดำเนินงาน
อาทิ ระบบแสงเสียง และระบบกล้องที่ใช้ในการถ่ายทำ ทั้งนี้
เพื่อให้รายการที่ถ่ายทำได้ผลงานที่มีคุณภาพสูงสุดโดยการพิจารณาว่าจ้างดังกล่าวสามารถตอบโจทย์การถ่ายทำที่ต้องการความหลากหลาย
มีคุณภาพ และทันสมัยอยู่เสมอ ทั้งนี้ บริษัทจะพิจารณาคัดสรรผู้รับจ้างจากประสบการณ์การทำงาน
คุณภาพ และศักยภาพในการรับงานเป็นหลัก ทั้งนี้
ในส่วนเครื่องมือและอุปกรณ์ที่ใช้ในการผลิตรายการ อาทิ อุปกรณ์ประกอบฉาก
และเสื้อผ้าเครื่องแต่งกาย
ฝ่ายผลิตของบริษัทจะเป็นฝ่ายดำเนินการจัดเตรียมสำหรับการถ่ายทำรายการ
ซึ่งอุปกรณ์ดังกล่าวทางบริษัทจะจัดเก็บอย่างเป็นสัดส่วน
และมีทีมงานดูแลความเรียบร้อยและความพร้อมของอุปกรณ์ต่างๆ ก่อนนำใช้งาน

2.  การผลิตรายการ (Production)

ทีมงานฝ่ายผลิตหลังจากได้เค้าโครงการดำเนินงานจากทีมสร้างสรรค์ (Creative)
และกำหนดตัวนักแสดงเป็นที่เรียบร้อยแล้ว ฝ่ายทีมภาคสนามจะออกสำรวจสถานที่ถ่ายทำรายการ
และนัดวันถ่ายทำ โดยการถ่ายทำสามารถแบ่งได้เป็น 2 ลักษณะ 1) การถ่ายทำในห้องสตูดิโอ และ
2) การถ่ายทำนอกสตูดิโอ

-   การถ่ายทำในห้องสตูดิโอ (studio production)
    ทางทีมงานต้องมีการเตรียมความพร้อมของสถานที่เพื่อการถ่ายทำ โดยมีสิ่งที่ต้องเตรียมหลัก
    ได้แก่ จัดทำฉากตามที่ได้ออกแบบไว้ จัดแสงให้ได้บรรยากาศตามบท
    จัดวางตำแหน่งกล้องรวมถึงทิศทางการเคลื่อนย้ายกล้องเพื่อเปลี่ยนมุมภาพตามจุดที่กำหนด
    ซักซ้อมทีมงานทุกฝ่ายที่เกี่ยวข้องก่อนถ่ายทำ แล้วจึงดำเนินถ่ายทำรายการตามกำหนดเวลา

-   การถ่ายทำนอกสตูดิโอ สามารถแบ่งลักษณะการทำงานได้ 3 แบบ คือ

-   ENG (Electronic News Gathering) : เป็นการถ่ายทำที่ใช้กล้องเดี่ยว
    เหมาะกับการทำงานที่เน้นความคล่องตัว
    โดยการถ่ายทำลักษณะนี้จะเหมาะกับการถ่ายทำรายการข่าว และสารคดี

-   EFP (Electronic Field Product) : เป็นการถ่ายที่ใช้กล่องมากกว่า 1 ตัว
    ต่อสายเคเบิ้ล จากกล้องไปยังเครื่องผสมสัญญาณ เพื่อให้สามารถเลือกภาพได้หลากหลาย
    และต่อเนื่อง เหมาะกับรายการประเภททอล์คโชว์/ วาไรตี้โชว์

-   Moblie Unit: เป็นการถ่ายทำที่มีลักษณะคล้าย EFP และการถ่ายทำในสตูดิโอ
    โดยอุปกรณ์จะถูกติดตั้งและควบคุมอยู่ในรถ OB (Outside Broadcasting)
    เหมาะกับงานประเภทถ่ายทอดสด/ ละคร

ทั้งนี้ สิ่งสำคัญที่สุดในขั้นตอนการผลิต คือ
การควบคุมการดำเนินงานให้อยู่ในกรอบเวลาและงบประมาณที่กำหนดไว้
และเหนือสิ่งอื่นใดคือคุณภาพในการถ่ายทำรายการ ที่ต้องเป็นไปตามมาตรฐาน

1.  หลังการผลิตรายการ (Post-production)

ขั้นตอนสุดท้ายก่อนจะส่งเทปบันทึกรายการไปยังสถานีเพื่อออกอากาศ
ทีมผลิตรายการต้องจัดส่งเทปรายการไปยังทีมตัดต่อเพื่อดำเนินการตัดต่อ ลำดับภาพ
จัดทำเสียงประกอบ เพื่อเพิ่มสีสันความน่าสนใจด้วยการใช้เอฟเฟ็คต่างๆ รวมถึงการใส่กราฟฟิค
เพื่อทำให้รายการมีความสมบูรณ์มากยิ่งขึ้น
ซึ่งหลังจากที่ทางบริษัทได้เทปรายการที่สมบูรณ์พร้อมออกอากาศแล้ว
เทปดังกล่าวจะถูกส่งต่อไปยังสถานี เพื่อพิจารณาเนื้อหาก่อนออกอากาศ
หากทางสถานีมีความประสงค์ให้บริษัทแก้ไขเนื้อหาบางส่วน
สถานีจะแจ้งกลับมายังบริษัทเพื่อดำเนินการปรับปรุงเนื้อหาต่อไป
ในกรณีที่ทางสถานีโทรทัศน์ไม่ติดประเด็นใดๆ เทปรายการดังกล่าวจะถูกส่งต่อเพื่อเตรียมออกอากาศ
ต่อไป

ขั้นตอนที่ 3 : การจำหน่าย และช่องทางการจำหน่าย

ภายหลังการได้รับอนุมัติจากสถานีเกี่ยวกับการให้เช่าช่วงเวลาในการออกอากาศ
นอกจากการดำเนินการผลิตแล้ว
บริษัทจะดำเนินการจำหน่ายช่วงเวลาโฆษณาของรายการควบคู่กันไป
โดยทีมขายมีหน้าที่ในการจำหน่ายช่วงเวลาโฆษณาประชาสัมพันธ์สินค้าให้กับลูกค้าที่สนใจ
ซึ่งวิธีการจำหน่ายแบ่งเป็น 2 ลักษณะ คือ 1)
บริษัทส่งทีมขายเข้าไปติดต่อเจ้าของผลิตภัณฑ์/สินค้าโดยตรง 2) บริษัทติดต่อกลุ่มตัวแทนบริษัทโฆษณา
(Agency) เพื่อนำเสนอรูปแบบรายการของบริษัท
รวมถึงแนะนำช่วงเวลาที่รายการของบริษัทจะถูกเผยแพร่ออกอากาศ
และรูปแบบแพ็กเกจโฆษณาที่ทางบริษัทได้มีการจัดทำไว้
โดยสามารถสรุปขั้นตอนในการจำหน่ายเวลาโฆษณา ดังนี้

[]

1.  ติดต่อกลุ่มลูกค้า

กลุ่มลูกค้าหลักของธุรกิจผลิตรายการโทรทัศน์ ได้แก่กลุ่มผู้ซื้อโฆษณาของทางบริษัทซึ่งแบ่งเป็น 2 กลุ่ม
ได้แก่

-   กลุ่มลูกค้าผู้ประกอบการที่เป็นเจ้าของผลิตภัณฑ์และบริการ (Direct Customer)

ได้แก่ ลูกค้าที่เป็นเจ้าของผลิตภัณฑ์โดยตรง อาทิ บริษัทเอกชนทั่วไป
หรือเจ้าของผลิตภัณฑ์ที่มีความสนใจประชาสัมพันธ์สินค้าและบริการผ่านช่องทางโทรทัศน์
โดยการติดต่อจะเป็นรูปแบบของการติดต่อโดยตรงระหว่างบริษัทและลูกค้า
เพื่อทำการตกลงซื้อขายเวลาโฆษณา โดยส่วนใหญ่จะซื้อเวลาโฆษณาจากบริษัทในรูปแบบ
“แพ็กเกจโฆษณา” เพื่อประชาสัมพันธ์สินค้า

-   กลุ่มบริษัทตัวแทนโฆษณา (Agency)

กลุ่มบริษัทตัวแทนโฆษณา (Agency) ได้แก่
บริษัทที่ดำเนินธุรกิจบริหารสื่อโฆษณาโดยได้รับการว่าจ้างจากเจ้าของผลิตภัณฑ์ (ลูกค้า)
ให้ดูแลจัดการและหาช่องทางการประชาสัมพันธ์สินค้า โดยกลุ่มเอเจนซี่จะทำหน้าที่วางแผน
ประสานงาน และจัดหาช่วงเวลาโฆษณาที่เหมาะสมกับผลิตภัณฑ์ต่างๆ
โดยส่วนใหญ่กลุ่มบริษัทตัวแทนโฆษณาจะซื้อเวลาโฆษณาจากบริษัทในรูปแบบ “แพ็กเกจโฆษณา”
เพื่อประชาสัมพันธ์สินค้า

ทั้งนี้ รูปแบบ แพ็กเกจโฆษณา คือ การเลือกโฆษณาและประชาสัมพันธ์ในหลากหลายรูปแบบ
หลากหลายรายการของบริษัท
โดยอาศัยช่วงเวลาที่หลากหลายของบริษัทในการจัดแผนการโฆษณาของตนเอง
ซึ่งการซื้อโฆษณาจะอยู่ในรูปของสัญญาล่วงหน้าตั้งแต่ 1 เดือน, 3 เดือน, 6 เดือน, หรือ 1 ปี
โดยทั้งหมดนี้ขึ้นอยู่กับการจัดสรรของตัวแทนโฆษณา
และงบประมาณของตัวแทนโฆษณาในแต่ละผลิตภัณฑ์

1.  นำเสนอรูปแบบรายการ และแพ็กเกจการโฆษณา

บริษัทจะนำเสนอรูปแบบรายการต่อลูกค้ากลุ่มโฆษณาผ่านการเข้าพบเพื่อนำเสนอและการติดต่อผ่านทีมตลาดของบริษัท
โดยการขายเวลาโฆษณาจะเป็นไปตาม พระราชบัญญัติ
การประกอบกิจการกระจายเสียงและกิจการโทรทัศน์ พ.ศ. 2551 มาตราที่ 23 กำหนด คือ
เวลาออกรายการ 1 ชั่วโมง สามารถขายโฆษณาได้ 10 นาที ซึ่งบริษัทมีรูปแบบการโฆษณา 2 แบบ
คือ

1.  การโฆษณาสินค้าและบริการ เฉพาะรูปแบบ Spot โฆษณา ในช่วงโฆษณาของรายการ

2.  การโฆษณาสินค้าและบริการแบบแพคเกจ (Package)
    ซึ่งรวมการโฆษณาสินค้าและบริการทั้งแบบ Spot โฆษณาในช่วงโฆษณารายการ
    และการโฆษณาระหว่างช่วงรายการ (Media Tool) อาทิ แผ่นป้ายในรายการ
    แผ่นป้ายรางวัล ป้ายโฆษณา ณ แท่น (Podium) ของพิธีกร และฉากรายการ เป็นต้น
    ซึ่งรายได้จากการโฆษณาระหว่างช่วงรายการทั้งหมดเป็นของบริษัทโดยไม่ต้องแบ่งให้กับทางสถานี
    ทั้งนี้ ลูกค้าส่วนใหญ่จะเลือกแบบแพคเกจ

โดยปกติทีมการตลาดบริษัทจะทำแผนการขายโฆษณา (Year Plan)
เสนอต่อลูกค้าโฆษณาในช่วงปลายปี
โดยในแผนโฆษณาจะกล่าวถึงรายการและช่วงเวลาออกอากกาศทั้งหมดของบริษัท
เพื่อเสนอขายโฆษณาในรายการต่างๆ ของบริษัทสำหรับปีถัดไป
โดยปกติลูกค้าที่ต้องการโฆษณาประชาสัมพันธ์สินค้า จะติดต่อเพื่อซื้อช่วงเวลาโฆษณาได้ตลอดทั้งปี
ซึ่งลูกค้าจะแจ้งกำหนดการและแผนงานเบื้องต้นเกี่ยวกับวันที่จะออกอากาศมาให้บริษัท
เมื่อได้รับใบสั่งซื้อจากลูกค้าเป็นที่เรียบร้อยแล้ว ก่อนที่รายการจะออกอากาศ
ทางบริษัทจะส่งใบลำดับการโฆษณาไปให้ทางสถานีเป็นรายเทป สำหรับการออกอากาศในแต่ละตอน
เพื่อเป็นการยืนยันและแจ้งให้ทราบถึงการโฆษณาในเทปรายการนั้นๆ

2.  ลูกค้าตกลงสั่งซื้อเวลา

หลังจากที่ลูกค้าตัดสินใจซื้อโฆษณากับทางบริษัท
ขั้นตอนต่อไปเป็นขั้นตอนที่ลูกค้าตกลงสั่งซื้อเวลากับทางรายการ
ซึ่งลูกค้าจะสั่งซื้อเวลาผ่านใบสั่งซื้อที่ระบุรายการและวันที่จะโฆษณาอย่างชัดเจน
โดยหากมีการเปลี่ยนแปลงวันที่จะโฆษณา
ทางบริษัทและลูกค้าจะหารือร่วมกันถึงเวลาที่เหมาะสมก่อนที่จะดำเนินการออกอากาศ ทั้งนี้
บริษัทจะสรุปรายละเอียดการโฆษณาในแต่ละตอนของรายการ เพื่อส่งไปยังสถานีล่วงหน้าทุกครั้ง

  2.4.2 ธุรกิจให้บริการผลิตรายการโทรทัศน์

ธุรกิจให้บริการผลิตรายการโทรทัศน์ของบริษัท หมายถึง การรับจ้างผลิตรายการโทรทัศน์
และการรับจัดอีเวนท์หรือกิจกรรม ซึ่งรายได้จากการให้บริการหลักของบริษัท
เกิดจากการให้บริการรับจ้างผลิตรายการ ซึ่งต้นทุนในการให้บริการ ได้แก่ ค่าจ้างผู้ดำเนินรายการ
ค่าถ่ายทำ ค่าจ้างทีมงาน และค่าอุปกรณ์ที่ใช้ในการถ่ายทำ ทั้งนี้
ในบางครั้งบริษัทจำเป็นต้องทำการจัดจ้างบุคคลากรผู้เชี่ยวชาญเฉพาะด้านจากภายนอก
(Outsource) อาทิ ทีมงานช่างกล้อง ทีมงานระบบแสงและเสียง
เข้ามาช่วยเสริมทีมงานของบริษัท เพื่อให้ผลงานออกมามีคุณภาพยิ่งขึ้น
ซึ่งส่วนนี้ถือเป็นต้นทุนส่วนหนึ่งในการดำเนินงานของบริษัท โดยรายได้จากธุรกิจผลิตรายการโทรทัศน์
สามารถแบ่งการให้บริการออกเป็น 2 ประเภท ได้แก่ รับจ้างออกแบบและผลิตรายการโทรทัศน์
และรับจ้างผลิตรายการโทรทัศน์ โดยมีขั้นตอนในการดำเนินการ ดังนี้

[]

1)  รับจ้างออกแบบรูปแบบรายการและผลิตรายการ

ลักษณะการบริการในรูปแบบนี้ มีการดำเนินงานคล้ายคลึงกับการผลิตรายการโทรทัศน์ของบริษัท
โดยต่างกันที่ลิขสิทธิ์ของรายการที่ผลิตจะตกเป็นของผู้ว่าจ้าง ซึ่งมีรูปแบบการดำเนินงาน ดันนี้

1.  ขั้นตอนการเตรียมงาน และนำเสนอผลงานต่อลูกค้า

ในขั้นตอนนี้ ผู้ว่าจ้างอาจกำหนดประเภทของรายการที่ต้องการผลิตมาให้ทางบริษัท อาทิ
รายการทอลค์โชว์ บริษัทมีหน้าที่ในการออกแบบรายการประเภททอลค์โชว์มานำเสนอต่อลูกค้า
โดยการทำงานจะเริ่มจากทีมครีเอทีฟของบริษัทร่วมกันระดมความคิดออกมาเป็นรูปแบบรายการนำเสนอกลับไปที่ลูกค้า
โดยหลังจากที่ลูกค้าตกลงในรูปแบบของรายการที่บริษัทได้นำเสนอไป
ขั้นตอนต่อไปคือการผลิตรายการ

2.  ขั้นตอนการผลิต

ขั้นตอนการผลิตรายการ สามารถแบ่งออกเป็น 3 ช่วง ได้แก่ 1) ขั้นตอนการเตรียมงาน
(Pre-Production) 2) ขั้นตอนการผลิตรายการ (Production) และ 3)
ขั้นตอนหลังการผลิตรายการ (Post-Production)
เช่นเดียวกันกับขั้นตอนการผลิตรายการโทรทัศน์ของบริษัท
แต่จะแตกต่างกันจากการเข้าควบคุมงานและติดตามตรวจสอบงานจากผู้ว่าจ้าง
เพื่อให้รายการที่ผลิตออกมาตรงตามความต้องการของผู้ว่าจ้างภายใต้เงื่อนไขที่ตกลงร่วมกัน

3.  การส่งมอบงาน

การส่งมอบผลงานให้ลูกค้า
ถือเป็นขั้นตอนสุดท้ายของการดำเนินงานในส่วนของการรับจ้างผลิตรายการ
โดยบริษัทจะส่งผลงานให้ลูกค้าตรงตามกรอบเวลาที่ได้ตกลงไว้
โดยปกติการนำส่งผลงานจะมีระยะเวลาในการส่งมอบงานล่วงหน้าระยะเวลาหนึ่งตามที่ตกลง
ซึ่งที่ผ่านมาทางบริษัทไม่เคยประสบปัญหาการส่งมอบงานล่าช้า

[][]

[]

[]

1)  การรับจ้างผลิตตามรูปแบบ

การให้บริการในส่วนนี้ ลูกค้าจะเป็นผู้จัดเตรียมรูปแบบรายการไว้เป็นที่เรียบร้อยแล้ว
ไม่ว่าจะเป็นรูปแบบฉากในรายการ รูปแบบการดำเนินรายการ หรือแม้กระทั้งสคริปท์หรือบท
โดยรูปแบบการจ้างงานลักษณะนี้จะเป็นรูปแบบรายการที่ทางลูกค้าได้ทำการซื้อลิขสิทธิ์รายการมาจากต่างประเทศ
(International Format) ซึ่งมีเงื่อนไขเกี่ยวกับรูปแบบที่แน่นอน ชัดเจน
และต้องเป็นไปในรูปแบบเดียวกันกับรายการต่างประเทศ
ซึ่งรูปแบบการได้มาของการรับจ้างผลิตรายการตามรูปแบบที่ลูกค้ากำหนดนั้น
ลูกค้าจะเป็นฝ่ายเข้ามาติดต่อเพื่อให้บริษัทดำเนินการผลิตให้
โดยขั้นตอนการผลิตจะมีลักษณะเดียวกันกับขั้นตอนการผลิตรายการที่เป็นรายการของบริษัท
รวมถึงขั้นตอนการผลิตในกรณีการรับจ้างออกแบบและผลิตรายการ
เพียงแต่จะมีจุดสำคัญที่บริษัทในฐานะผู้รับจ้างต้องปฏิบัติตามอย่างเคร่งครัด คือรูปแบบรายการ
ลักษณะรายการ การดำเนินรายการ ฉากของรายการ รวมถึงบทพูดของพิธีกรผู้ดำเนินรายการ
เพื่อให้เป็นไปตามรูปแบบรายการที่ซื้อลิขสิทธิ์มาจากต่างประเทศ (International Format)
ซึ่งหากจะมีการเปลี่ยนแปลงใดๆ
ผู้ว่าจ้างจะต้องหารือเพื่อขออนุมัติการเปลี่ยนแปลงดังกล่าวกับเจ้าของลิขสิทธิ์ก่อน
โดยสำหรับการส่งมอบงานให้กับลูกค้า
บริษัทจะต้องส่งมอบงานให้กับลูกค้าก่อนกำหนดเวลาการออกอากาศระยะเวลาหนึ่ง ซึ่งที่ผ่านมาบริษัท
และCMED ยังไม่เคยส่งมอบงานล่าช้า

[]

[][]

4.  ธุรกิจบริหารศิลปิน

  2.5.1 ลักษณะของผลิตภัณฑ์หรือบริการ

ธุรกิจบริหารศิลปิน เกิดขึ้นในนามบริษัทและ EM โดยบริษัทและ EM
จะมีรายได้จากส่วนแบ่งรายได้จากการรับงานของศิลปินในสังกัด ซึ่งบริษัทและ EM มีหน้าที่ดูแล
และจัดหางานให้กับศิลปิน ผ่านทีมงานที่มีความรู้ความชำนาญ
โดยเน้นการดูแลเอาใจใส่เพื่อให้เกิดความผูกพันและแรงจูงใจที่จะอยู่ทำงานภายใต้สังกัดของบริษัทและ
EM ทั้งนี้ บริษัทมีทีมงานซึ่งทำหน้าที่สรรหาศิลปิน โดยช่องทางการสรรหาศิลปิน มีอยู่ 4 ช่องทางหลัก
ได้แก่

  • พันธมิตรโมเดลลิ่ง : บริษัทได้มีการติดต่อเป็นพันธมิตรกับโมเดลลิ่ง
  โดยโมเดลลิ่งจะนำศิลปินในสังกัดมาแนะนำให้ทางบริษัท
  ถ้าทางบริษัทเห็นถึงศักยภาพก็จะตกลงเซ็นสัญญาเป็นนักแสดงในสังกัดของบริษัท
  ซึ่งทุกครั้งที่มีการจ้างงานจะมีการแบ่งส่วนแบ่งให้ทางโมเดลลิ่งทุกครั้งตามอัตราส่วนที่ได้ตกลงกันไว้

  • การหาศิลปินจากช่องทางอินเตอร์เน็ต : ทางทีมสรรหาจะทำการค้นหาข้อมูลจากอินเตอร์เน็ต
  โดยดูจากภาพลักษณ์ภายนอกก่อนที่จะมีการติดต่อเข้ามาทำการทดสอบหน้ากล้อง
  และเซ็นสัญญาต่อไป

  • การออกภาคสนาม : ทีมสรรหาจะออกไปตามสถานที่ต่างๆ ที่มีการแข่งขัน
  หรือประกวดความสามารถต่างๆ เพื่อไปทาบทามผู้ประกวดที่มีลักษณะตรงตามความต้องการ
  และนำมาทดสอบ รวมถึงเซ็นสัญญาในลำดับต่อไป

  • ศิลปินจากรายการของบริษัท : สรรหาศิลปินจากรายการโทรทัศน์ของบริษัทที่มี
  โดยผู้ชนะในรายการของบริษัทจะเข้าเป็นศิลปินในสังกัดของบริษัท

  ภาพแสดงลักษณะการสรรหาศิลปิน

  []

  สำหรับขั้นตอนในการพัฒนาศิลปิน บริษัทและ EM
  ให้ความสำคัญกับการพัฒนาศักยภาพในการแสดงความสามารถทั้งด้านการแสดง และการขับร้อง
  โดยการพัฒนาศิลปินจะขึ้นอยู่กับลักษณะของสัญญาที่ทำขึ้นระหว่างบริษัทกับศิลปิน โดยแบ่งออกเป็น 2
  ประเภท ได้แก่

  1. สัญญานักแสดงฝึกหัด : มีอายุสัญญาประมาณ 1 ปี
  โดยศิลปินจะได้เข้าอบรมคอร์สการแสดงในระดับพื้นฐาน
  โดยศิลปินฝึกหัดที่สามารถพัฒนาฝีมือจนมีศักยภาพพอที่จะเป็นจุดขายได้
  อาจได้รับการเลื่อนขั้นจากศิลปินฝึกหัด เป็นศิลปินในสังกัดบริษัทในอนาคต

  2. สัญญาศิลปินในสังกัด : ศิลปินที่ลงนามสัญญากับบริษัทในประเภทนี้
  ถือเป็นศิลปินที่มีความพร้อมที่จะรับงานได้ในทันที
  โดยศิลปินจะได้เข้าอบรมคอร์สการแสดงในระดับที่สูงขึ้นให้ ซึ่งสัญญาศิลปินในสังกัดจะมีอายุ 3 -
  5 ปี

  ทั้งนี้ ปัจจุบันบริษัทและ EM มีศิลปินที่อยู่ภายใต้สังกัดของบริษัทจำนวน 16 คน และ EM จำนวน 3
  คน โดยศิลปินทุกคนล้วนมีความสามารถหลากหลาย
  ซึ่งสามารถตอบสนองความต้องการของผู้ว่าจ้างได้เป็นอย่างดี

5.  ธุรกิจสิ่งพิมพ์

2.6.1 ลักษณะของผลิตภัณฑ์หรือบริการ

  เกิดจากการผลิตและจำหน่ายหนังสือพ็อคเก็ตบุ๊ค โดยเกิดขึ้นในนามบริษัทผ่านสิ่งพิมพ์ภายใต้ชื่อ
  “Thunder Publishing” ซึ่งในช่วงเริ่มแรกงานสิ่งพิมพ์ถูกจัดตั้งขึ้นเพื่อต่อยอดรายการ
  “สะบัดช่อ” ซึ่งเป็นรายการโทรทัศน์ของบริษัท โดยหนังสือที่ตีพิมพ์ออกมา
  เป็นหนังสือประเภทชวนชิมร้านอร่อยรอบกรุงเทพฯ ทั้งนี้
  ปัจจุบันมีหนังสือที่ตีพิมพ์ออกจำหน่ายทั้งหมด 5 เล่ม ได้แก่

  (1) กินรอบกรุง “อร่อยง่ายจ่ายไม่แพง”

  (2) กินรอบกรุง “อร่อยง่ายจ่ายไม่แพง 2”

  (3) กินรอบกรุง “อร่อยง่ายจ่ายไม่แพง 3”

  (4) ก๋วยเตี๋ยวรอบกรุง

  (5) ซีฟู้ดรอบกรุง

  นอกจากหนังสือทั้ง 5 เล่มที่สืบเนื่องจากรายการโทรทัศน์ของบริษัทแล้ว บริษัทยังได้มีหนังสืออีก 5
  เล่ม ที่มีลักษณะการนำเสนอเกี่ยวกับข้อคิดในการใช้ชีวิต และการแชร์เรื่องราวการใช้ชีวิต
  ซึ่งตีพิมพ์จำหน่ายในปัจจุบัน ได้แก่

  (1) หนังสือหลากประสบการณ์ หลากความคิด กับชีวิตข้าพเจ้า

  (2) หลากเรื่องราว หลากความคิด กับชีวิตคน

  (3) ชีวิต สัจจะ ปรัชญา

  (4) เข็มไมล์ ชีวิต

  (5) หากโลกนี้ไม่มีเวลาเหมือนนาฬิกาไม่มีเข็ม

โครงสร้างรายได้ บริษัทมีรายได้จาก 4 ธุรกิจหลัก แบ่งได้ดังต่อไปนี้

บริษัทและบริษัทย่อยมีรายได้จากการดำเนินธุรกิจ แบ่งออกเป็น 4 ประเภท ได้แก่ 1)
รายได้ค่าโฆษณา ซึ่งเกิดจากธุรกิจผลิตรายการโทรทัศน์ 2) รายได้จากการให้บริการ
ซึ่งเกิดจากธุรกิจให้บริการ อาทิ รับจ้างผลิตรายการโทรทัศน์ รับจ้างจัดงานอีเว้นท์ (Event) 3)
รายได้จากการบริหารศิลปิน และ 4) รายได้ผลิตและจำหน่ายหนังสือพ็อคเก็ตบุ๊คโดยในปี 2556
ถึงปี 2558

  -------------------------- ---------------------------------- --------- ------------- --------- -------- --------
  ประเภทรายได้                งบการเงินรวม                                  งบการเงินรวม                      
                             จากการรวมธุรกิจภายใต้การควบคุมเดียวกัน                                              

                             สิ้นสุด 31 ธ.ค. 56                              สิ้นสุด 31 ธ.ค.            สิ้นสุด 31  
                                                                          57                      ธ.ค. 58  

  รายได้ค่าโฆษณา               375.51                             79.10%    321.93        74.11%    334.22   63.17%

  รายได้จากการให้บริการ         87.86                              18.51%    107.65        24.78%    189.96   35.90%

  รายได้จากการบริหารศิลปิน       4.59                               0.97%     3.14          0.72%     0.64     0.13%

  รายได้จากการขายหนังสือ        0.25                               0.05%     0.12          0.03%     0.13     0.02%

  รวมรายได้                   468.21                             98.62%    432.84        99.64%    524.95   99.22%

  รายได้อื่น                    6.54                               1.38%     1.58          0.36%     4.14     0.78%

  รายได้รวม                   474.75                             100.00%   434.43        100.00%   529.09   100%
  -------------------------- ---------------------------------- --------- ------------- --------- -------- --------

ที่มา : ข้อมูลจากบริษัท

3.  ปัจจัยเสี่ยง

3.1 ความเสี่ยงในการประกอบธุรกิจ

  1. ความเสี่ยงจากการพึ่งพิงการออกอากาศในสถานีโทรทัศน์บางสถานี
  และการไม่มีสัญญาหรือข้อตกลงการผลิตรายการกับสถานีดังกล่าว

ในปี 2558 บริษัทและบริษัทย่อยมีรายการที่ผลิตและออกอากาศ
รวมถึงรายการที่รับจ้างผลิตรวมจำนวนทั้งสิ้น 14 รายการ
แบ่งเป็นรายการที่ผลิตและออกอากาศจำนวน 7 รายการ
โดยออกอากาศทางสถานีโทรทัศน์ไทยทีวีสีช่อง 3 (ช่อง 3) จำนวน 5 รายการ
และรายการที่รับจ้างผลิต จำนวน 7 รายการ ออกอากาศผ่านทางสถานีโทรทัศน์ไทยทีวีสีช่อง 3
จำนวน 3 รายการ ซึ่งรายการที่ออกอากาศผ่านทางช่อง 3 คิดเป็นร้อยละ 57.14
ของจำนวนรายการที่ผลิตและรับจ้างผลิตในปี 2558 ทั้งนี้
รายการที่บริษัทผลิตและออกอากาศผ่านสถานีโทรทัศน์ไทยทีวีสีช่อง 3
มีรูปแบบการจ่ายค่าตอบแทนเป็นการแบ่งเวลาโฆษณา (Time Sharing)
และการแบ่งรายได้ค่าโฆษณากับสถานี (Revenue Sharing) ซึ่งสถานีโทรทัศน์ไทยทีวีสีช่อง 3
(ช่อง 3) มีแนวปฏิบัติในการให้เช่าเวลาสถานีที่แตกต่างจากสถานีอื่น
กล่าวคือจะไม่มีการทำสัญญาหรือข้อตกลงในการให้เช่าเวลาออกอากาศอย่างเป็นลายลักษณ์อักษรกับผู้ผลิตรายการโทรทัศน์
ยกเว้นการว่าจ้างผลิตรายการโทรทัศน์ จากสาเหตุภายในของสถานี ดังนั้น
บริษัทและบริษัทย่อยจึงอาจได้รับความเสี่ยงจากการพึ่งพิงการออกอากาศรายการที่บริษัทผลิตและรับจ้างผลิตในสถานีดังกล่าว
และอาจได้รับความเสี่ยงจากการไม่มีเอกสารที่เป็นหลักฐานเพื่อแสดงให้เห็นถึงภาระผูกพันที่มีกับทางสถานี
จากการออกอากาศรายการที่บริษัทและบริษัทย่อยเป็นผู้ผลิต
ซึ่งบริษัทอาจถูกแจ้งเปลี่ยนแปลงเงื่อนไขในการให้เช่าช่วงเวลา
รวมถึงอาจถูกยกเลิกการออกอากาศของรายการ
หรือถูกเปลี่ยนแปลงเวลาการออกอากาศไปในช่วงที่มีการรับชมที่น้อย
ซึ่งประเด็นดังกล่าวอาจส่งผลกระทบต่อยอดรายได้ค่าโฆษณา
ที่อาจส่งผลกระทบต่อความเชื่อถือของบริษัทต่อกลุ่มลูกค้าผู้ซื้อโฆษณาในรายการ
รวมถึงอาจส่งผลกระทบต่อผลการดำเนินงานของบริษัทได้

ด้วยลักษณะข้อตกลงการผลิตรายการเพื่อออกอากาศผ่านสถานีดังกล่าว
มีแนวปฏิบัติในลักษณะไม่มีสัญญาหรือข้อตกลงมาโดยต่อเนื่อง
และเป็นแนวปฏิบัติที่สถานีใช้กับผู้ผลิตรายการโทรทัศน์ทุกรายในอุตสาหกรรม
ประกอบกับตลอดระยะเวลาที่ผ่านมา ก่อนที่บริษัทจะผลิตรายการแต่ละรายการ
ทีมตลาดของบริษัทจะสำรวจความต้องการและความนิยมในการรับชมรายการของผู้ชม
ผ่านการหารือกับสถานีและลูกค้ากลุ่มผู้ซื้อโฆษณา
ก่อนนำรูปแบบที่ได้มาหารือกับฝ่ายบริหารเพื่อผลิตรายการ นอกจากนี้ ในระหว่างการผลิต
ผู้บริหารระดับสูงของบริษัทซึ่งมีประสบการณ์ในการทำงานมาอย่างยาวนาน
จะเข้าควบคุมการผลิตเพื่อให้รายการที่ได้เป็นไปอย่างมีคุณภาพ อยู่ในกระแสนิยม
และเป็นที่ยอมรับของผู้ชมรายการ รวมถึงสถานี ทั้งนี้ บริษัทดำเนินธุรกิจมากว่า 23 ปี
โดยผลิตรายการและออกอากาศผ่านการเช่าเวลากับสถานีดังกล่าวมากว่า 10 รายการ
โดยไม่เคยดำเนินการอันใดที่แตกต่างไปจากที่ได้ตกลงร่วมกัน
จึงไม่เคยได้รับผลกระทบจากการไม่มีสัญญาหรือข้อตกลงที่เป็นลายลักษณ์อักษรแต่อย่างใด
แต่อย่างไรก็ตาม
เพื่อเป็นการป้องกันข้อผิดพลาดที่อาจเกิดขึ้นจากการออกอากาศรายการและโฆษณาที่บริษัทขายได้
บริษัทจะกำกับดูแลผ่านการจัดส่งตารางแผนการออกอากาศโฆษณาในตอนนั้นๆ
ของรายการให้กับทางสถานี เพื่อเป็นการยืนยันแผนการออก Spot โฆษณาของลูกค้าบริษัท
โดยจะระบุยอดรวมของเวลาโฆษณาตามที่ตกลงกัน ทั้งนี้
บริษัทยังไม่เคยถูกยกเลิกการผลิตรายการหรือยกเลิกการออกอากาศจากสถานีดังกล่าว

นอกจากนี้ ด้วยการให้ความสำคัญกับการสร้างความสัมพันธ์ที่ดีกับทางสถานีทุกสถานี
ผ่านการปฏิบัติตามเงื่อนไขการเช่าช่วงเวลาที่ได้ตกลงร่วมกันอย่างเคร่งครัด อาทิ
คุณภาพและรูปแบบรายการที่จะนำมาออกอากาศ รวมถึงการชำระเงินค่าเช่าตามระยะเวลาที่กำหนด
และการสรรหาโฆษณาที่เหมาะสมและสอดคล้องกับช่วงเวลาออกอากาศได้อย่างต่อเนื่องและสม่ำเสมอ
ซึ่งบริษัทได้ยึดถือแนวทางปฏิบัติดังกล่าวมาโดยต่อเนื่อง
และบริษัทไม่เคยถูกยกเลิกการเช่าเวลาออกอากาศกับสถานีโทรทัศน์ใดๆ ดังนั้น
บริษัทจึงเชื่อมั่นว่าจะได้รับผลกระทบจากความเสี่ยงที่เกิดจากการพึ่งพิงการออกอากาศรายการที่บริษัทผลิตและรับจ้างผลิตผ่านสถานีไม่มากนัก

2. ความเสี่ยงจากการเปลี่ยนแปลงของภาวะอุตสาหกรรมโฆษณา

สื่อโฆษณาที่มีอิทธิพล
และส่งผลต่อการตัดสินใจบริโภคสินค้าอุปโภคและบริโภคของผู้บริโภคทั่วไปมากที่สุด คือ สื่อโทรทัศน์
โดยในปี 2558 AC NIELSEN ได้คาดการมูลค่าตลาดของโฆษณาทางโทรทัศน์มีมูลค่าสูงกว่า
82,094.00 ล้านบาท หรือคิดเป็นสัดส่วนประมาณร้อยละ 60
ของมูลค่าอุตสาหกรรมโฆษณาในประเทศ โดยการเปลี่ยนแปลงของดังกล่าว
ขึ้นอยู่กับปัจจัยทางเศรษฐกิจและการเมืองเป็นสำคัญ โดยในงวดปี 2558 สิ้นสุดวันที่ 31 ธันวาคม
2558 บริษัทมีรายได้ค่าโฆษณาเท่ากับ 334.22 ล้านบาท หรือคิด เป็นร้อยละ 63.67
ของรายได้รวมของบริษัท
ซึ่งมีสาเหตุมาจากปัจจัยทางเศรษฐกิจและความไม่มั่นคงทางการเมืองในช่วงที่ผ่านมา ดังนั้น
จึงเห็นได้ว่าผลการดำเนินงานของบริษัทจะผันแปรไปตามการตัดสินใจของผู้ซื้อเวลาโฆษณา
ซึ่งจะกำหนดค่าใช้จ่ายในการโฆษณาผันแปรไปตามภาวะเศรษฐกิจและการเมือง กล่าวคือ
หากทิศทางภาพรวมของเศรษฐกิจและการเมืองมีแนวโน้มดี
จะส่งผลให้งบประมาณโฆษณาผ่านสื่อต่างๆ
โดยเฉพาะสื่อโฆษณาทางโทรทัศน์มีแนวโน้มที่จะขยายตัวตามไปด้วย ดังนั้น
บริษัทจึงอาจได้รับความเสี่ยงจากความผันผวนของภาวะเศรษฐกิจและการเมือง
ซึ่งอาจส่งผลกระทบต่อความต้องการโฆษณาประชาสัมพันธ์สินค้าของเจ้าของสินค้าและบริการได้

บริษัทตระหนักถึงความเสี่ยงดังกล่าว และเพื่อเป็นการลดผลกระทบจากความเสี่ยงข้างต้น
บริษัทได้กำหนดแผนการดำเนินงานรวมถึงกลยุทธ์ในการดำเนินธุรกิจ
ให้สอดคล้องกับนโยบายและวิสัยทัศน์ของบริษัทซึ่งมุ่งเน้น 1)
สร้างการพัฒนาคุณภาพและความน่าสนใจของรายการเพื่อตอบโจทย์การแข่งขัน 2)
รักษาและเพิ่มฐานผู้ชมรายการเพื่อให้เกิดความมั่นคงในฐานรายได้ของบริษัท
โดยการตอบโจทย์ความต้องการของลูกค้าทางตรงคือลูกค้าโฆษณาและลูกค้าทางอ้อมคือกลุ่มผู้ชมรายการ
3) ขยายช่องทางการดำเนินธุรกิจโดยเพิ่มสัดส่วนการดำเนินธุรกิจรับจ้างผลิตรายการโทรทัศน์
นอกจากนี้ ยังมีส่วนของธุรกิจบริหารศิลปินที่มีแผนจะพัฒนาต่อไปในอนาคต 4)
การศึกษาเพื่อมองหาโอกาสในการผลิตคอนเท้นท์บันเทิงในสื่ออื่นๆ อาทิ สื่อออนไลน์ ทั้งนี้
บริษัทเชื่อว่าการคงไว้ซึ่งการผสมผสานการดำเนินธุรกิจจะช่วยลดความเสี่ยงดังกล่าวได้ระดับหนึ่ง

3. ความเสี่ยงจากการพึ่งพิงรายการบางรายการ

ปี 2558 บริษัทมีรายได้หลักซึ่งเกิดจากรายได้จากการโฆษณา เท่ากับ 334.22 ล้านบาท
หรือคิดเป็นร้อยละ 63.67 ของยอดรายได้รวมทั้งหมด โดยมากกว่าร้อยละ 80.20
ของรายได้ค่าโฆษณาในปี 2558 เกิดจากรายการ 3 รายการ ได้แก่ รายการ Take me Out
(Thailand) รายการ Master Key และรายการ Hidden Singer (Thailand) ทั้งนี้
หากรายการดังกล่าวได้รับความนิยมลดลง ทำให้ไม่สามารถขายเวลาโฆษณาได้ตามเป้าหมายที่ตั้งไว้
หรือมีการเปลี่ยนแปลงนโยบายของสถานทีที่ออกอากาศ จนทำให้ไม่สามารถออกอากาศต่อได้
บริษัทอาจได้รับความเสี่ยงจากการพึ่งพิงรายได้จากรายการดังกล่าว
ซึ่งอาจส่งผลกระทบต่อทำให้รายได้ของบริษัทลดลง
และส่งผลกระทบต่อผลการดำเนินงานของบริษัทได้

บริษัทตระหนักถึงความเสี่ยงดังกล่าว และเพื่อป้องกันและลดความเสี่ยงที่อาจเกิดขึ้น
บริษัทได้พยายามปรับปรุงรูปแบบรายการให้มีคุณภาพน่าสนใจ เพื่อรักษาฐานผู้ชม
รวมถึงการสรรหารายการใหม่ๆ เพื่อนำเสนอแก่ทางสถานี
เพื่อเพิ่มโอกาสและช่องทางในการหารายได้ให้แก่บริษัท อย่างไรก็ตาม ทั้ง 3 รายการดังกล่าว
เป็นรายการที่มีฐานผู้ชม และได้ดำเนินการผลิตและออกอากาศติดต่อกันเป็นเวลานาน อาทิ รายการ
Take Me Out (Thailand) ปัจจุบันออกอากาศซีซั่นที่ 8 รายการ Master Key
เป็นรายการที่อยู่คู่สถานีมายาวนานกว่า 20 ปี และรายการ Hidden Singer (Thailand)
ซึ่งเป็นรายการ International Format
ที่ได้รับการตอบรับจากผู้ชมและสื่อโฆษณาเป็นอย่างดีเพิ่มเติมขึ้นมาใหม่อีก 1 รายการ
กอปรกับการรักษาความสัมพันธ์อันดีกับสถานีมาโดยต่อเนื่อง รวมถึงการให้ความสำคัญกับการพัฒนา
ปรับเปลี่ยน รูปแบบรายการให้สอดคล้องกับสภาวะนั้นๆ
ผ่านการหารือร่วมกันระหว่างฝ่ายบริหารกับผู้ให้ลิขสิทธิ์ ในกรณีรายการที่มีรูปแบบเป็น
International Format และฝ่ายบริหารกับทีมงานที่เกี่ยวข้องของบริษัท
ในกรณีรายการของบริษัท จึงทำให้บริษัทมั่นใจว่าจะไม่ได้รับผลกระทบดังกล่าวมากนัก

4. ความเสี่ยงจากไม่ได้รับการต่อสัญญาลิขสิทธิ์รายการที่ซื้อมาจากต่างประเทศ

บริษัท ครีเอทิส มีเดีย จำกัด (CMED) ในฐานะบริษัทย่อย ซึ่งบริษัทถือหุ้นคิดเป็นร้อยละ 99.99
ของทุนจดทะเบียนบริษัท ซึ่ง CMED
มีรายได้หลักจากรายได้ค่าโฆษณาที่เกิดจากการดำเนินธุรกิจผลิตรายการโทรทัศน์
ประเภทซื้อลิขสิทธิ์จากต่างประเทศทั้งหมด โดยรายการที่ CMED
ซื้อลิขสิทธิ์จะเป็นรายการที่ได้รับความนิยมจากต่างประเทศและเป็นรายการที่มีรูปแบบสอดคล้องและเหมาะกับการรับชมของผู้ชมในประเทศ
ซึ่งที่ผ่านมา CMED ซื้อลิขสิทธิ์รายการที่นำมาผลิตและออกอากาศจำนวน 3 รายการ ได้แก่ รายการ
Dance Your Fat Off ซึ่งปัจจุบันออกอากาศเป็นซีซั่นที่ 3 รายการ Take Me Out Thailand
ซึ่งปัจจุบันออกอากาศเป็นซีซั่นที่ 8 และรายการ Hidden Singer (Thailand) ซึ่งในปี 2559
จะออกอากาศเป็นซีซั่นที่ 2 มีกำหนดการออกอากาศในช่วงเดือน เมษายน – กรกฎาคม โดยทั้งนี้
การผลิตรายการดังกล่าวจะต้องมีรูปแบบการผลิตที่เป็นไปตามที่เจ้าของลิขสิทธิ์เป็นผู้กำหนดเท่านั้น
(International Format) อาทิ รูปแบบหรือลักษณะของเวที แสง เสียง
รวมถึงภาพประกอบต่างๆ โดยหาก CMED ต้องการเปลี่ยนแปลงรูปแบบใดๆ
จะต้องได้รับการอนุมัติจากเจ้าของลิขสิทธิ์รายการก่อนจึงจะสามารถดำเนินการได้ ทั้งนี้ CMED
มีรายได้จากค่าโฆษณาเป็นหลัก โดยในงวดบัญชีปี 2558 สิ้นสุด ณ 31 ธันวาคม 2558 CMED
มีรายได้ค่าโฆษณาคิดเป็นร้อยละ 65.82 ของรายได้โฆษณาภายใต้งบการเงินรวม ดังนั้น หาก
CMED ไม่ได้รับการต่อสัญญาจากเจ้าของลิขสิทธิ์เพื่อสร้างซีซั่นต่อไป
หรือไม่สามารถจัดหารายการที่มีลิขสิทธิ์จากต่างประเทศเพื่อมาผลิตตามนโยบายได้ จะมีผลทำให้
CMED สูญเสียโอกาสในการผลิตรายการที่เป็นที่นิยม ซึ่งจะส่งผลกระทบต่อผลการดำเนินงานของ
CMED และอาจส่งผลกระทบต่อผลการดำเนินงานของบริษัทได้

บริษัทได้ตระหนักถึงความเสี่ยงในส่วนของการได้มาซึ่งลิขสิทธิ์รายการโทรทัศน์
และการต่อสัญญาลิขสิทธิ์เป็นอย่างดี โดยการได้มาซึ่งลิขสิทธิ์รายการโทรทัศน์
บริษัทจำเป็นต้องเป็นผู้ผลิตรายการโทรทัศน์รายแรกที่ดำเนินการติดต่อขอซื้อลิขสิทธิ์รายการจากเจ้าของลิขสิทธิ์
เนื่องจากรายการโทรทัศน์ที่ซื้อลิขสิทธิ์มาจากต่างประเทศ
ในแต่ละประเทศจะมีเพียงผู้ผลิตรายเดียวที่สามารถถือครองลิขสิทธิ์ในการดำเนินการผลิตได้
ในส่วนของความเสี่ยงจากการต่อสัญญา เนื่องจากอำนาจการตัดสินใจเป็นของเจ้าของลิขสิทธิ์ ดังนั้น
ทางที่ดีที่สุดที่บริษัทจะป้องกันและลดโอกาสในการถูกยกเลิกสัญญาให้ใช้ลิขสิทธิ์ คือ
การดำเนินการผลิตรายการภายใต้ข้อตกลงและข้อกำหนดต่างๆ ที่ระบุในสัญญาอย่างเคร่งครัด
เพื่อให้รายการที่ผลิตออกมาตรงตามรูปแบบและข้อตกลงที่ได้ทำไว้กับเจ้าของลิขสิทธิ์
เพื่อให้รายการที่ออกอากาศมีรูปแบบที่เป็นไปตามมาตรฐานที่ได้รับการพิสูจน์ความนิยมจากประเทศต่างๆ
มาแล้ว ซึ่งทุกรายการที่ CMED ซื้อลิขสิทธิ์มาผลิต
ได้รับความนิยมและสร้างกระแสการติดตามจากผู้ชมด้วยดีอย่างต่อเนื่องในทุกซีซั่น
ดังจะเห็นได้จากเรตติ้งของรายการที่ได้รับในระหว่างออกอากาศโดยเฉลี่ยประมาณ 6.9 ที่มา
:กสทช ทั้งนี้ รายการบันเทิงส่วนใหญ่ที่ออกอากาศในประเทศ จะมีเรตติ้งเฉลี่ยสูงสุดที่ 7.0 :
ข้อมูลจากฝ่ายบริหาร) ซึ่งทำให้ CMED สามารถสร้างรายได้ค่าโฆษณาได้ดีอย่างต่อเนื่อง นอกจากนี้
เพื่อเป็นการลดความเสี่ยงจากการไม่ต่ออายุสัญญาการให้ลิขสิทธิ์ผลิตรายการที่มีในปัจจุบัน
ฝ่ายบริหารของ CMED ยังกำหนดให้ทีมงานที่เกี่ยวข้องกับการสร้างสรรค์รายการ
เฟ้นหารายการที่มีคุณภาพดี รูปแบบโดดเด่นและแตกต่างจากรายการที่ผลิตและออกอากาศในประเทศ
โดยต้องมีลักษณะและรูปแบบรายการที่สอดคล้องและไม่ขัดต่อขนบธรรมเนียมและวัฒนธรรมของคนไทย
เพื่อนำมาผลิตและออกอากาศในประเทศไทย ดังนั้น CMED
จึงมั่นใจว่าจะได้รับความเสี่ยงจากประเด็นดังกล่าวไม่มาก

5. ความเสี่ยงด้านการผลิตรายการ

ในส่วนของการผลิตรายการโทรทัศน์ มีองค์ประกอบที่เป็นสาระสำคัญ ที่อาจก่อให้เกิดความเสี่ยง
ดังนี้

  • ความเสี่ยงจากการขาดแคลนบุคลาการด้านการผลิตที่มีคุณภาพ

  เนื่องจากธุรกิจที่ดำเนินอยู่ต้องอาศัยบุคลากรที่มีมุมมองทางความคิดที่กว้างไกล สร้างสรรค์
  มีความเป็นมืออาชีพ และมีประสบการณ์ ดังนั้น หากขาดบุคลากรด้านการผลิตที่มีคุณภาพ
  บริษัทอาจจะได้รับผลกระทบจากการขาดรายการที่มีความน่าสนใจ
  หรือผลกระทบจากการมีรายการที่ผลิตออกอากาศน้อยหรือมีรายการออกอากาศ
  แต่ไม่เป็นที่นิยมหรือเรตติ้งไม่ดี ซึ่งอาจส่งผลต่อคุณภาพในการดำเนินงานของบริษัทได้
  ซึ่งบริษัทตระหนักถึงความเสี่ยงในด้านนี้เป็นอย่างดี และได้กำหนดแนวทางการแก้ไข
  โดยการกำหนดหลักเกณฑ์ในการปรับเพิ่มตำแหน่งและผลตอบแทนสำหรับบุคลากรในแต่ละฝ่ายงานอย่างชัดเจน
  เพื่อสร้างความมั่นใจและแรงจูงใจในการทำงานให้กับบุคลากรของบริษัท นอกจากนี้
  บริษัทยังให้ความสำคัญกับการพัฒนาและให้โอกาสบุคลากรในการสร้างสรรค์ผลงานอย่างเป็นอิสระภายใต้รูปแบบรายการที่กำหนด
  เพื่อสร้างทีมงานหน้าใหม่สำหรับรองรับการเติบโตของบริษัทในอนาคต

  • ความเสี่ยงจากการว่าจ้างทีมจากภายนอก

  เนื่องจากการผลิตรายการโทรทัศน์
  ส่วนหนึ่งบริษัทจำเป็นต้องว่าจ้างทีมงานที่มีความเชี่ยวชาญเฉพาะด้านเพื่อผลิตรายการ อาทิ
  ทีมระบบแสง ระบบเสียง และระบบกล้อง เป็นต้น ซึ่งปัจจุบันบริษัทยังไม่มีระบบแสง เสียง
  และกล้องถ่ายทำรายการที่สามารถรองรับการถ่ายทำที่มีคุณภาพสูงได้
  เนื่องจากการลงทุนดังกล่าวต้องใช้เงินทุนเป็นจำนวนมาก ดังนั้น
  บริษัทจึงจำเป็นที่จะต้องว่าจ้างทีมงานจากภายนอกเข้ามาร่วมงาน
  ซึ่งบริษัทอาจได้รับความเสี่ยงหากไม่สามารถจัดหาทีมงานที่มีคุณภาพได้ตามที่ต้องการ
  โดยอาจส่งผลกระทบต่อกำหนดการถ่ายทำรายการ
  และอาจส่งผลกระทบต่อรายการที่ต้องออกอากาศ รวมถึงรายการที่ต้องส่งมอบให้กับผู้ว่าจ้างได้
  แต่อย่างไรก็ตาม บริษัทได้กำหนดแนวทางในการปฏิบัติงานที่ชัดเจน
  ผ่านการวางแผนงานการถ่ายทำรายการล่วงหน้าเพื่อเป็นแนวทางให้กับทีมงานผลิตที่เกี่ยวข้อง
  สำหรับใช้ในการประสานงานไปยังส่วนงานต่างๆ ที่มีส่วนในการผลิตและถ่ายทำรายการ
  เป็นผลทำให้บริษัทสามารถควบคุมจัดการและบริหารการจ้างงานบุคลาการเฉพาะด้านได้อย่างมีประสิทธิภาพมากขึ้น
  รวมถึงสามารถป้องกันและลดความเสี่ยงที่อาจจะเกิดขึ้นดังกล่าวได้ระดับหนึ่ง ทั้งนี้
  บริษัทมีแผนที่จะลงทุนในระบบการถ่ายทำ ซึ่งจะช่วยลดต้นทุนการผลิตได้ประมาณร้อยละ 10 – 20
  ของต้นทุนการผลิตปัจจุบัน นอกจากนี้
  บริษัทยังสามารถสร้างรายได้เพิ่มเติมจากการให้บริการเช่าระบบหรือจัดการระบบให้แก่ผู้ผลิตรายอื่นได้อีกด้วย

  • ความเสี่ยงด้านการเปลี่ยนแปลงเทคโนโลยี

  เทคโนโลยีในการผลิตรายการหรือการถ่ายทำรายการ
  ถือเป็นสิ่งสำคัญที่ผู้ประกอบการในธุรกิจผลิตรายการโทรทัศน์ต้องให้ความสำคัญ
  และจำเป็นต้องพัฒนาให้ทันสมัยอย่างต่อเนื่องเพื่อตอบสนองความต้องการของผู้รับชมรายการ
  รวมถึงนโยบายของภาครัฐเกี่ยวกับระบบการออกอากาศของสื่อโทรทัศน์ของประเทศ อาทิ
  การพัฒนาความคมชัดของภาพและเสียง เพื่อการเข้าถึงในการรับชมและรับฟังผ่านสื่อโทรทัศน์
  เป็นต้น
  ซึ่งเทคโนโลยีดังกล่าวถือว่ามีการเปลี่ยนแปลงอย่างรวดเร็วและต้องลงทุนสูงเพื่อพัฒนาคุณภาพได้ตามต้องการ
  ซึ่งบริษัทเล็งเห็นถึงความเสี่ยงดังกล่าว
  และมีแนวทางในการป้องกันความเสี่ยงผ่านการว่าจ้างส่วนงานการผลิตที่เกี่ยวข้องกับเทคโนโลยีกับผู้ชำนาญเฉพาะทาง
  ซึ่งมีทีมงานที่มีประสบการณ์ และมีอุปกรณ์คุณภาพสูงให้เลือกใช้หลายระดับ ทั้งนี้
  เพื่อลดต้นทุนการลงทุนที่อาจสร้างภาระให้กับกิจการในอนาคต อาทิ งานระบบกล้อง งานระบบไฟ
  และระบบเสียง เป็นต้น

6. ความเสี่ยงจากการเสื่อมความนิยมหรือกระแสความนิยมของผู้บริโภคในรายการของบริษัท

เนื่องจากการผลิตรายการโทรทัศน์แต่ละรายการมีต้นทุนในการดำเนินงานคงที่ค่อนข้างสูง ได้แก่
ค่าเช่าเวลาสถานี ค่าดำเนินรายการโทรทัศน์ ค่าตัวนักแสดง และค่าใช่จ่ายในการดำเนินงาน
เป็นตัน ในขณะที่รายได้ของบริษัทจะเกิดจากรายได้ค่าโฆษณาและค่ารับจ้างผลิต
ซึ่งรายได้ค่าโฆษณาจะผันแปรตามความนิยมในการรับชมรายการของผู้ชม
โดยการตัดสินใจเลือกลงโฆษณาประชาสัมพันธ์สินค้าหรือบริการของตัวแทนโฆษณาหรือเจ้าของผลิตภัณฑ์
จะพิจารณาจากความคุ้มค่าของเม็ดเงินที่เสียไปกับโอกาสในการรับรู้ของผู้ชมรายการ ดังนั้น
หากรายการมีเรตติ้งสูง นั่นหมายถึงมีฐานผู้ชมมาก
ช่วงเวลาโฆษณาของรายการดังกล่าวก็ย่อมเป็นที่ต้องการของตัวแทนโฆษณาหรือเจ้าของผลิตภัณฑ์
เนื่องจากโฆษณาที่ออกอากาศสามารถสร้างการรับรู้และเข้าถึงกลุ่มผู้ชมได้เป็นอย่างดี
แต่ในทางตรงกันข้าม หากรายการที่ออกอากาศมีความนิยมที่ถดถอยลง
ย่อมส่งผลกระทบต่อการตัดสินใจในการซื้อเวลาโฆษณาของตัวแทนโฆษณาและเจ้าของกิจการ
ที่อาจปรับลดงบประมาณโฆษณาในรายการลง
ในขณะที่บริษัทยังคงต้องแบกรับภาระต้นทุนการผลิตที่เท่าเดิม

บริษัทตระหนักถึงความเสี่ยงในประเด็นดังกล่าว โดยก่อนการพิจารณาผลิตรายการใดๆ
ทีมงานตลาดของบริษัทจะหารือกับสถานีและตัวแทนโฆษณา
เพื่อทราบถึงแนวโน้มความนิยมในการบริโภคของผู้ชมในปัจจุบัน
ควบคู่ไปกับการกำหนดแนวทางการสร้างสรรค์รูปแบบที่แตกต่าง
และน่าสนใจเพียงพอที่จะดึงดูดฐานผู้ชมรายการได้ นอกจากนี้ ในระหว่างการผลิต
ฝ่ายบริหารของบริษัทซึ่งมีประสบการณ์ในการสร้างสรรค์รายการมาอย่างยาวนาน
จะเข้ามาควบคุมการผลิตอย่างใกล้ชิด
เพื่อให้รายการที่ผลิตได้มีคุณภาพและรูปแบบตามที่ได้วางแผนไว้
ซึ่งรายการโทรทัศน์ของบริษัทมีความหลากหลาย
โดยแต่ละรายการจะมีรูปแบบและการนำเสนอที่แตกต่างกันไป
และทุกรายการในทุกเทปจะมีจุดขายที่น่าสนใจและอยู่ในกระแสสังคมในช่วงนั้นๆ
เพื่อดึงดูดผู้ชมให้เกิดการติดตามอย่างต่อเนื่อง นอกจากนี้
บริษัทยังทำการตรวจสอบคุณภาพและเรตติ้งของรายการที่ออกอากาศอย่างสม่ำเสมอ
เพื่อนำผลที่ได้รับกลับมาปรับปรุงรายการ ดังนั้น
บริษัทจึงเชื่อว่าจะได้รับผลกระทบจากความเสี่ยงดังกล่าวน้อย

7. ความเสี่ยงจากการขยายตัวของสื่อโฆษณาประเภทอื่น

ธุรกิจผลิตรายการโทรทัศน์มีความสัมพันธ์โดยตรงต่อการขยายตัวของอุตสาหกรรมโฆษณา
ซึ่งปัจจุบันมีสื่อโฆษณาใหม่ๆ เพิ่มมากขึ้น ไม่ว่าจะเป็น สื่ออินเตอร์เน็ต สื่อโรงภาพยนตร์ สื่อในห้าง
หรือสื่อเคลื่อนที่ เป็นต้น ส่งผลให้บริษัทตัวแทนโฆษณาและเจ้าของสินค้าและ/หรือบริการ
มีทางเลือกในการโฆษณาในหลากหลายช่องทางมากขึ้น
ซึ่งอาจทำให้งบประมาณการโฆษณาผ่านโทรทัศน์ถูกแบ่งไปลงในสื่อประเภทอื่น
ซึ่งอาจส่งผลกระทบต่อยอดรายได้และผลการดำเนินงานของบริษัท ทั้งนี้
บริษัทได้เล็งเห็นถึงความเสี่ยงที่อาจจะเกิดขึ้นจากการเปลี่ยนแปลงดังกล่าว
และได้กำหนดแนวทางเพื่อลดความเสี่ยงจากการปรับลดงบประมาณการโฆษณาผ่านรายการโทรทัศน์ของบริษัท
โดยเน้นการพัฒนาและสร้างสรรค์รายการให้มีรูปแบบโดดเด่น เป็นที่น่าสนใจ
และแตกต่างจากรายการอื่นๆ รวมถึงมีคุณภาพการผลิตที่ดี สามารถแข่งขันได้
เพื่อสร้างความประทับใจและดึงดูดฐานผู้ชมรายการ
อันจะนำมาซึ่งการซื้อเวลาโฆษณาในช่วงเวลาของบริษัท
ซึ่งบริษัทได้ดำเนินการในลักษณะดังกล่าวมาโดยต่อเนื่อง นอกจากนี้ จากผลสำรวจของบริษัท
เดอะนีลเส็น (ประเทศไทย) จำกัด
ยังแสดงให้เห็นว่าแม้ตลาดโฆษณาจะมีรูปแบบช่องทางการโฆษณาที่เพิ่มมากขึ้น
แต่สัดส่วนการโฆษณาประชาสัมพันธ์ผ่านสื่อโทรทัศน์ยังคงเป็นที่นิยมอย่างต่อเนื่อง โดยในปี 2558
มูลค่าตลาดโฆษณาผ่านสื่อโทรทัศน์มีมูลค่าคิดเป็นสัดส่วนร้อยละ 60 ของมูลค่าโฆษณารวมในประเทศ
(ที่มา : สมาคมมีเดียเอเจนซี่) เนื่องจาก
สื่อโทรทัศน์ยังคงเป็นสื่อที่สามารถเข้าถึงผู้ชมได้อย่างกว้างขวาง
และได้ประสิทธิผลกว่าสื่อโฆษณาในรูปแบบอื่น ดังนั้น
บริษัทจึงมั่นใจว่าจะได้รับผลกระทบจากความเสี่ยงดังกล่าวน้อย

3.2 ความเสี่ยงในการบริหารธุรกิจ

ความเสี่ยงด้านการพึ่งพิงผู้บริหารหลัก

บริษัทก่อตั้งในปี 2535 โดยมีนายสมพงษ์ วรรณภิญโญ
ผู้มีประสบการณ์ในสายธุรกิจบันเทิงมาอย่างยาวนาน ทั้งนี้
ปัจจุบันกลุ่มครอบครัววรรณภิญโญถือเป็นผู้ถือหุ้นใหญ่ในสัดส่วนร้อยละ 62 ของทุนจดทะเบียนบริษัท
และเป็นผู้บริหารหลักโดยมี 1) นางภัทรภร วรรณภิญโญ รองประธานกรรมการ
ประธานกรรมการบริหาร และประธานเจ้าหน้าที่บริหาร 2) นายพิรัฐ เย็นสุดใจ กรรมการ
กรรมการบริหาร และรองประธานเจ้าหน้าที่บริหาร 3) นายณฐกฤต วรรณภิญโญ กรรมการ
กรรมการบริหาร และผู้ช่วยประธานเจ้าหน้าที่บริหารสายงานการพัฒนาธุรกิจ 4) นางสาวณภัทร
วรรณภิญโญ กรรมการบริหาร และผู้ช่วยประธานเจ้าหน้าที่บริหารสายงานการตลาดและการขาย
ซึ่งทั้ง 4
ท่านล้วนแต่เป็นผู้ที่มีความรู้ความเข้าใจในธุรกิจการผลิตรายการโทรทัศน์และสื่อบันเทิงเป็นอย่างดี
โดยสร้างความน่าเชื่อถือให้กับบริษัท และสร้างความสัมพันธ์อันดีกับลูกค้ามาโดยต่อเนื่อง
ซึ่งหากมีการเปลี่ยนแปลงผู้บริหารหลักอาจจะส่งผลกระทบต่อการดำเนินงานของบริษัทได้

อย่างไรก็ตาม
บริษัทได้กำหนดขอบเขตอำนาจหน้าที่ความรับผิดชอบและอำนาจอนุมัติในแต่ละตำแหน่งและส่วนงานต่างๆ
อย่างชัดเจน
โดยมีการกระจายอำนาจในการบริหารและการจัดการอย่างเป็นระบบผ่านผังอำนาจอนุมัติที่กำหนดไว้
อีกทั้งยังมีการมอบหมายหน้าที่และความรับผิดชอบต่างๆ
ให้กับพนักงานที่มีความรู้และความสามารถในแต่ละฝ่ายงานอย่างเหมาะสม
โดยบริษัทมีระบบจัดเก็บข้อมูลและฐานข้อมูลที่ดี
ซึ่งทำให้เกิดการแลกเปลี่ยนข่าวสารข้อมูลที่จำเป็นต่างๆ รวมถึง
บริษัทยังกำหนดแนวทางเพื่อพัฒนาประสิทธิภาพและทักษะในการทำงานของพนักงานผ่านการอบรมในหลักสูตรต่างๆ
เพื่อเพิ่มพูนความรู้ความสามารถให้แก่พนักงานและลดการพึ่งพิงพนักงานรายใดรายหนึ่งโดยเฉพาะ
นอกจากนี้ บริษัทยังส่งเสริมให้พนักงานรู้สึกถึงความเป็นส่วนหนึ่งของบริษัท
ด้วยการดูแลและจัดสวัสดิการที่เหมาะสมให้แก่พนักงานแต่ละระดับเพื่อสร้างแรงจูงใจ
รวมถึงสร้างขวัญและกำลังใจในการทำงานอีกด้วย

ประกอบกับบริษัทได้แต่งตั้งคณะกรรมการบริหารความเสี่ยงจากกรรมการผู้ทรงคุณวุฒิ
มีประสบการณ์ในการดำเนินธุรกิจมาอย่างยาวนาน
เพื่อคอยกำกับดูแลและป้องกันประเด็นความเสี่ยงต่างๆ
ที่อาจเกิดขึ้นได้และอาจจะส่งผลกระทบต่อการดำเนินธุรกิจขอบบริษัทและผู้ถือหุ้น

3.3 ความเสี่ยงที่มีผลกระทบต่อสิทธิหรือการลงทุนของผู้ถือหลักทรัพย์

ความเสี่ยงจากการมีผู้ถือหุ้นรายใหญ่ที่มีอำนาจกำหนดนโยบายการบริหาร

บริษัทมีกลุ่มครอบครัววรรณภิญโญ เป็นกลุ่มผู้ถือหุ้นใหญ่ โดยถือหุ้นรวมคิดเป็นร้อยละ 62 ของทุนชำระ
ดังนั้น บริษัท
และ/หรือผู้ถือหุ้นรายย่อยจึงอาจมีความเสี่ยงจากการที่กลุ่มผู้ถือหุ้นใหญ่มีอิทธิพลต่อการกำหนดนโยบายการบริหารงานไปในทิศทางใดทิศทางหนึ่ง
เนื่องจากการถือหุ้นรวมกันเกินกว่ากึ่งหนึ่ง
ยกเว้นการกระทำใดก็ตามที่กฎหมายหรือข้อบังคับบริษัทกำหนดให้ต้องได้รับอนุมัติจากที่ประชุมผู้ถือหุ้นมากกว่า
3 ใน 4 ของทุนจดทะเบียนที่ออกชำระแล้ว

อย่างไรก็ตาม บริษัทมีคณะกรรมการตรวจสอบซึ่งเป็นกรรมการอิสระจำนวน 3 ท่าน
จากจำนวนกรรมการทั้งหมด 8 ท่าน
ซึ่งกรรมการตรวจสอบทุกท่านล้วนแต่เป็นผู้ทรงคุณวุฒิที่มีความรู้ความสามารถเป็นที่รู้จักและยอมรับในสังคม
โดยกรรมการตรวจสอบของบริษัทมีหน้าที่ตามที่ได้รับมอบหมายจากคณะกรรมการของบริษัท
ซึ่งเป็นไปตามประกาศตลาดหลักทรัพย์แห่งประเทศไทย เรื่อง
คุณสมบัติและขอบเขตการดำเนินงานของคณะกรรมการตรวจสอบ พ.ศ. 2551
และมีคุณสมบัติเป็นกรรมการอิสระที่มีคุณสมบัติตามข้อ 16 ของประกาศคณะกรรมการกำกับตลาดทุนที่
ทจ.28/2551 ซึ่งถือเป็นการช่วยเสริมประสิทธิภาพและสร้างการตรวจสอบและถ่วงดุลที่ดี
รวมถึงสร้างความโปร่งใสในการบริหารจัดการของบริษัท นอกจากนี้ บริษัทยังได้ว่าจ้างบริษัท
สู่ความสำเร็จ จำกัด
เพื่อเข้าทำหน้าที่เป็นหน่วยงานตรวจสอบภายในที่มีความเป็นอิสระจากฝ่ายจัดการและขึ้นตรงต่อคณะกรรมการตรวจสอบ
นอกจากนี้ คณะกรรมการของบริษัทยังคำนึงถึงการให้ความสำคัญกับการกำกับดูแลกิจการที่ดี
ด้วยการปฏิบัติตามแนวทางการกำกับดูแลกิจการที่ดีอย่างเคร่งครัด และสม่ำเสมอ ดังนั้น
บริษัทจึงมั่นใจว่าผู้ถือหุ้น รวมถึงผู้มีส่วนได้เสียกับบริษัท จะได้รับการปฏิบัติอย่างเป็นธรรม
และเท่าเทียมกัน

4.  สินทรัพย์ที่ใช้ในการประกอบธุรกิจ

4.1 สินทรัพย์ถาวรหลักที่ใช้ในการประกอบธุรกิจ

สินทรัพย์ที่ใช้ในการประกอบธุรกิจของบริษัทและบริษัทย่อยประกอบด้วยที่ดิน อาคาร และ อุปกรณ์ ซึ่ง
ณ วันที่ 31 ธันวาคม 2558 บริษัทและบริษัทย่อยมีสินทรัพย์ถาวร รายละเอียดดังนี้

ที่ดิน

+-----------------------------+-------------+-----------+-------------+
| รายละเอียด/ที่ตั้ง               | ผู้ถือกรรมสิทธิ์  | ม         | ภาระผูกพัน    |
|                             |             | ูลค่าตามบัญชี |             |
|                             |             |           |             |
|                             |             | ณ สิ้นปี     |             |
|                             |             | 2558      |             |
|                             |             |           |             |
|                             |             | (บาท)     |             |
+-----------------------------+-------------+-----------+-------------+
| ที่ดินโฉนดเลขที่ 16992 และ 16993 | บริษัท        | 6         | ติดภาระจำนอง |
| ตั้งอยู่ที่ แขวงวังทองหลาง         |             | 2,676,854 | เป็นหลักประกัน |
| เขตบางกะปิ จังหวัดกรุงเทพมหานคร |             |           | วงเงินกู้ยืมจาก |
| รวมเนื้อที่ 0-1-37.9 ไร่         |             |           | เจ้าหนี้สถาบันก |
|                             |             |           | ารเงินแห่งหนึ่ง |
|                             |             |           | พร          |
|                             |             |           | ้อมสิ่งปลูกสร้าง |
|                             |             |           | โดยมีม       |
|                             |             |           | ูลค่าจำนองรวม |
|                             |             |           | เท่ากับ       |
|                             |             |           | 45,000,000  |
|                             |             |           | บาท         |
+-----------------------------+-------------+-----------+-------------+
| ที่ดินโฉนดเลขที่ 33980 และ 33981 | บริษัท        |           |             |
| ตั้งอยู่ที่ แขวงวังทองหลาง         |             |           |             |
| เขตบางกะปิ จังหวัดกรุงเทพมหานคร |             |           |             |
| รวมเนื้อที่ 0-2-80 ไร่           |             |           |             |
+-----------------------------+-------------+-----------+-------------+
| ที่ดินโฉนดเลขที่ 34117, 34118,   | บริษัท        |           |             |
| 34127 และ 34128 ตั้งอยู่ที่       |             |           |             |
| แขวงวังทองหลาง เขตบางกะปิ     |             |           |             |
| จังหวัดกรุงเทพมหานคร รวมเนื้อที่   |             |           |             |
| 0-2-70 ไร่                   |             |           |             |
+-----------------------------+-------------+-----------+-------------+
| ที่ดินโฉนดเลขที่ 34137 และ 34138 | บริษัท        |           | - ไม่มี -     |
| ตั้งอยู่ที่ แขวงวังทองหลาง         |             |           |             |
| เขตบางกะปิ จังหวัดกรุงเทพมหานคร |             |           |             |
| รวมเนื้อที่ 0-2-80 ไร่           |             |           |             |
+-----------------------------+-------------+-----------+-------------+
| ที่ดินโฉนดเลขที่ 33978 และ 33979 | บริษัท        |           | - ไม่มี -     |
| ตั้งอยู่ที่ แขวงวังทองหลาง         |             |           |             |
| เขตบางกะปิ จังหวัดกรุงเทพมหานคร |             |           |             |
| รวมเนื้อที่ 0-2-70 ไร่           |             |           |             |
+-----------------------------+-------------+-----------+-------------+

อาคาร สำนักงาน

+-----------------------------+-------------+-----------+-------------+
| รายละเอียด/ที่ตั้ง               | ผู้ถือกรรมสิทธิ์  | ม         | ภาระผูกพัน    |
|                             |             | ูลค่าตามบัญชี |             |
|                             |             |           |             |
|                             |             | ณ สิ้นปี     |             |
|                             |             | 2558      |             |
|                             |             |           |             |
|                             |             | (บาท)     |             |
+-----------------------------+-------------+-----------+-------------+
| อาคารสำนักงานเลขที่            | บริษัท        | 1         | ติดภาระจำนอง |
| 1213/309-310 เลขที่ 429       |             | 8,210,567 | เป็นหลักประกัน |
| และเลขที่ 527/12ซอยลาดพร้าว 94 |             |           | วงเงินกู้ยืมจาก |
| (ปัญจมิตร) ถนนศรีวรา           |             |           | เจ้าหนี้สถาบันก |
| แขวงพลับพลา เขตวังทองหลาง     |             |           | ารเงินแห่งหนึ่ง |
| จังหวัดกรุงเทพมหานคร           |             |           | ร           |
|                             |             |           | ่วมกับที่ดินซึ่งเป |
|                             |             |           | ็นที่ตั้งสำนักงาน |
|                             |             |           | ลานจอดรถ    |
|                             |             |           | และสตูดิโอ    |
|                             |             |           | โดยมีม       |
|                             |             |           | ูลค่าจำนองรวม |
|                             |             |           | เท่ากับ       |
|                             |             |           | 45,000,000  |
|                             |             |           | บาท         |
+-----------------------------+-------------+-----------+-------------+

เครื่องมือ อุปกรณ์ และสินทรัพย์ถาวรอื่น

+-----------------------------+-----------------+---------------------+
| รายการ                      | ผู้ถือกรรมสิทธิ์      | มูลค่าตามบัญชี          |
|                             |                 |                     |
|                             |                 | ณ สิ้นปี 2558 (บาท)    |
+-----------------------------+-----------------+---------------------+
| ยานพาหนะ                    | บริษัท และ CMED   | 1,444,207           |
+-----------------------------+-----------------+---------------------+
| อุปกรณ์สำนักงาน                | บริษัท CMED และ   | 5,775,076           |
|                             | EM              |                     |
+-----------------------------+-----------------+---------------------+
| เครื่องตกแต่งและติดตั้ง           | บริษัท            | 616,947             |
+-----------------------------+-----------------+---------------------+
| เครื่องม                      | บริษัท            | 2,165,734           |
| ือและอุปกรณ์การผลิตรายการโทรทัศน์ |                 |                     |
+-----------------------------+-----------------+---------------------+
| สินทรัพย์ระหว่างก่อสร้าง          | บริษัท            | 68,853,285          |
+-----------------------------+-----------------+---------------------+
| รวม                         |                 | 78,855,249          |
+-----------------------------+-----------------+---------------------+

4.2 อสังหาริมทรัพย์เพื่อการลงทุน

ณ วันที่ 31 ธันวาคม 2558 บริษัทมีอสังหาริมทรัพย์เพื่อการลงทุนใช้วนการก่อสร้างสตูดิโอ
รายละเอียดดังนี้

+-----------------------------+-------------+-----------+-------------+
| รายละเอียด/ที่ตั้ง               | ผู้ถือกรรมสิทธิ์  | ม         | ภาระผูกพัน    |
|                             |             | ูลค่าตามบัญชี |             |
|                             |             |           |             |
|                             |             | ณ สิ้นปี     |             |
|                             |             | 2558      |             |
|                             |             |           |             |
|                             |             | (บาท)     |             |
+-----------------------------+-------------+-----------+-------------+
| ที่ดินโฉนดเลขที่ 3758, 3759,     | บริษัท        | 5         | ติดภาระจำนอง |
| 16628, 16688, 16689, 16690, |             | 5,492,485 | เป็นหลักประกัน |
| และ 16691 ตั้งอยู่ที่ แขวงสะพานสูง |             |           | วงเงินกู้ยืมจาก |
| เขตสะพานสูง                  |             |           | เจ้าหนี้สถาบันก |
| จังหวัดกรุงเทพมหานคร รวมเนื้อที่ 8 |             |           | ารเงินแห่งหนึ่ง |
| – 1 -76.3 ไร่                |             |           | โดยมีม       |
|                             |             |           | ูลค่าจำนองรวม |
|                             |             |           | เท่ากับ       |
|                             |             |           | 160,000,000 |
|                             |             |           | บาท         |
+-----------------------------+-------------+-----------+-------------+

4.3 สินทรัพย์ไม่มีตัวตน

บริษัทมีรายการสินทรัพย์ไม่มีตัวตนสุทธิ ณ วันที่ 31 ธันวาคม 2558 เท่ากับ 688,566 บาท
โดยรายการสินทรัพย์ไม่มีตัวตนได้แก่ โปรแกรมคอมพิวเตอร์

5.  โครงการในอนาคต

บริษัทและบริษัทย่อยมีโครงการในอนาคต เพื่อพัฒนาและเพิ่มมูลค่าของบริษัท โดยมีรายละเอียด ดังนี้

1.  โครงการก่อสร้างสตูดิโอ

บริษัทได้เริ่มดำเนินโครงการก่อสร้างสตูดิโอสำหรับถ่ายทำรายการแห่งใหม่รวมจำนวน 3 สตูดิโอ
บนเนื้อที่รวมประมาณ 8 ไร่ เพื่อรองรับการขยายกิจการของบริษัท
รวมถึงเพื่อรองรับการขยายตัวของธุรกิจการผลิตสื่อโทรทัศน์
ซึ่งสตูดิโอถือเป็นปัจจัยหลักในการทำงานของสายงานการผลิตสื่อโทรทัศน์
โดยปัจจุบันบริษัทมีสตูดิโอเพียงแห่งเดียว ทำให้เกิดข้อจำกัดในการรับงาน ดังนั้น
การมีสตูดิโอเพิ่มขึ้นจะช่วยเปิดโอกาสในการรับงานของบริษัทให้มีมากขึ้น
ประกอบกับเป็นการช่วยลดต้นทุนค่าเช่าสตูดิโอจากภายนอกซึ่งถือเป็นต้นทุนการผลิตรายการหลักของบริษัทในปัจจุบัน
นอกจากนี้ บริษัทยังสามารถสร้างรายได้เพิ่มเติมจากการให้เช่าสตูดิโอดังกล่าว
ซึ่งนับเป็นการเพิ่มรายได้ให้กับบริษัทได้อีกทางหนึ่ง ทั้งนี้เมื่อปี 2557
บริษัทคาดว่าจะใช้งบประมาณในการก่อสร้างและตบแต่งสถานที่ทั้งสิ้นประมาณ 200 ล้านบาท
ต่อมาในปี 2558 จึงได้ปรับงบประมาณเพิ่มเป็น 240 ล้านบาท
เพื่อเพิ่มเติมส่วนต่อเติมให้สามารถรองรับการใช้งานได้อย่างสูงสุด
โดยปัจจุบันการก่อสร้างคืบหน้าเป็นไปตามแผนงานที่กำหนด
จึงคาดว่าจะแล้วเสร็จพร้อมใช้งานได้ประมาณเดือน มิถุนายน 2559

ทั้งนี้
บริษัทได้ทำการชำระคืนเงินกู้จากสถาบันการเงินแห่งหนึ่งที่บริษัทได้รับการสนับสนุนมาเป็นค่าที่ดินและค่าก่อสร้างทั้งจำนวนไปเมื่อปี
2558 ที่ผ่านมา

2.  ขยายการผลิตรายการโทรทัศน์

บริษัทมีแผนที่จะขยายการผลิตรายการโทรทัศน์เพื่อเพิ่มการผลิตและรูปแบบรายการ
โดยการดำเนินการดังกล่าวจะเป็นตัวช่วยในการขยายฐานลูกค้าและสร้างรายได้ให้เพิ่มขึ้น
อีกทั้งเพื่อตอบสนองความต้องการของผู้ชมทุกกลุ่ม ทุกเพศ ทุกวัย อย่างทั่วถึง
เนื่องจากในปัจจุบันรายการที่ออกอากาศในแต่ละช่วงเวลา หรือแม้กระทั่งแต่ละสถานี
ล้วนจะมีกลุ่มผู้ชมหลักในช่วงเวลานั้นๆ และรูปแบบรายการของแต่ละสถานี มักจะมีความแตกต่างกัน
ซึ่งการลงทุนนี้สามารถตอบโจทย์การทำธุรกิจนี้ได้เป็นอย่างดี
การระดมทุนเพิ่มเติมที่ได้เข้ามานั้นจะสามารถช่วยให้บริษัทผลิตรายการออกมาได้ในหลากหลายรูปแบบมากขึ้นกว่าเดิมซึ่งจะตอบโจทย์ความต้องการของผู้บริโภค
หรือผู้รับชมได้อย่างครอบคลุม ทั้งนี้ บริษัทคาดว่าจะใช้เงินลงทุนเพื่อขยายธุรกิจดังกล่าวประมาณ
100,000,000

3.  ลงทุนในระบบการถ่ายทำ

บริษัทมีแผนที่จะลงทุนในระบบการถ่ายทำสำหรับใช้ในการผลิตรายการ
ซึ่งส่งผลประโยชน์เป็นอย่างสูงกับธุรกิจที่บริษัทดำเนินการอยู่
เนื่องจากปัจจุบันการถ่ายรายการบางขั้นตอน
บริษัทจำเป็นต้องว่าจ้างบุคคลภายนอกที่มีอุปกรณ์คุณภาพสูงสำหรับใช้ในการถ่ายทำ อาทิ แสงและไฟ
และกล้องสำหรับถ่ายทำรายการ เป็นต้น
ซึ่งการดำเนินการดังกล่าวจะช่วยให้บริษัทสามารถลดต้นทุนจากการผลิตได้ประมาณร้อยละ 10 – 20
ของต้นทุนการผลิตปัจจุบัน นอกจากนี้
บริษัทยังสามารถสร้างรายได้เพิ่มเติมจากการให้บริการเช่าระบบหรือจัดการระบบให้แก่ผู้ผลิตรายอื่นได้อีกด้วย
ทั้งนี้ บริษัทคาดว่าจะใช้เงินลงทุนดังกล่าวประมาณ 30,000,000 บาท

4.  ลงทุนในธุรกิจสื่อบันเทิงออนไลน์ และผลิตสื่อบันเทิง

เนื่องจากบริษัทมีแนวโน้มการขยายตัวทางธุรกิจอย่างต่อเนื่อง รวมทั้งแผนการลงทุนในอนาคต
จึงมีความจำเป็นต้องใช้เงินลงทุน ดังนั้นจากการประชุมของกรรมการบริหารครั้งที่ 1/2559
เมื่อวันที่ 17 กุมภาพันธ์ 2559 ที่ผ่านมา มีมติให้เสนอต่อที่ประชุมสามัญผู้ถือหุ้นประจำปี 2559
เพื่อพิจารณาออกใบสำคัญแสดงสิทธิที่จะซื้อหุ้นสามัญเพิ่มทุนของ บริษัท ทีวีธันเดอร์ จำกัด (มหาชน)
รุ่นที่ 1 (“ใบสำคัญแสดงสิทธิ” หรือ “TVT-W1”) ชนิดระบุชื่อผู้ถือ และสามารถโอนเปลี่ยนมือได้
จำนวนไม่เกิน 200 ล้านหน่วย ราคาเสนอขาย 0.00 บาท (ศูนย์บาท)
อัตราการใช้ใบสำคัญแสดงสิทธิ 1 หน่วย มีสิทธิซื้อหุ้นสามัญเพิ่มทุนได้ 1 หุ้น
ราคาการใช้สิทธิซื้อหุ้นสามัญ 1.50 บาทต่อหุ้น โดยจะออกใบสำคัญแสดงสิทธิวันที่ 17 พฤษภาคม
2559 มีอายุ 2 ปีนับแต่วันออกใบสำคัญแสดงสิทธิ โดยวิธีการจัดสรรตามสัดส่วนการถือหุ้นในอัตรา 4
หุ้นสามัญเดิมต่อ 1 ใบสำคัญแสดงสิทธิ
โดยกำหนดให้ผู้ถือหุ้นที่มีสิทธิได้รับใบสำคัญแสดงสิทธิที่จะซื้อหุ้นสามัญเพิ่มทุนของบริษัท รุ่นที่1
(TVT-W1) (Record Date) ในวันที่ 10 พฤษภาคม 2559
รวมเป็นจำนวนหุ้นที่ออกเพื่อรองรับใบสำคัญแสดงสิทธิ 200 ล้านหุ้น

โดยมีวัตถุประสงค์เพื่อใช้เป็นเงินลงทุนสำหรับรองรับการลงทุนในธุรกิจสื่อบันเทิงออนไลน์
และผลิตสื่อบันเทิง รวมถึงการเพิ่มความสามารถในการแข่งขัน
สภาพคล่องทางการเงินและเงินทุนหมุนเวียนให้กับบริษัท
รวมทั้งช่วยเสริมให้บริษัทมีฐานเงินทุนที่เข้มแข็งขึ้นเพื่อสร้างความพร้อมด้านเงินทุนสำหรับรองรับการลงทุนในอนาคต
ซึ่งแผนการลงทุนในอนาคตจะนำมาซึ่งรายได้ที่เพิ่มขึ้น
ซึ่งจะเป็นประโยชน์แก่บริษัทและผู้ถือหุ้นของบริษัท

6.  ข้อพิพาททางกฎหมาย

  - ไม่มี –

7.  ข้อมูลทั่วไปและข้อมูลสำคัญอื่น

7.1 ข้อมูลทั่วไป

+------------------+---+-------------------------------------------------+
|   ชื่อบริษัท         |   |   บริษัท ทีวี ธันเดอร์ จำกัด (มหาชน)                   |
|                  |   |                                                 |
|                  | : |                                                 |
+------------------+---+-------------------------------------------------+
|   ลัก             |   |   ประกอบธุรกิจผลิตรายการโทรทัศน์และรายการบันเทิง       |
| ษณะการประกอบธุรกิจ |   |   โดยแบ่งลักษณะธุรกิจเป็น 4 ประเภท ได้แก่ 1) ธุรกิจโฆษณา |
|                  | : |   ซึ่งเกิดจากการผลิตรายการโทรทัศน์ 2) ธุรกิจให้บริการ     |
|                  |   |   ซึ่งเกิดจากการรับจ้างผลิตรายการ การจัดกิจกรรม 3)      |
|                  |   |   ธุรกิจบริหารศิลปิน และ 4)                          |
|                  |   |   ผลิตและจำหน่ายหนังสือพ็อคเก็ตบุ๊ค ขายสื่อโฆษณา          |
+------------------+---+-------------------------------------------------+
|   ที่ตั้งสำนักงานใหญ่  |   |   1213/309-310 ซอยลาดพร้าว 94 (ปัญจมิตร) ถนนศรีวรา  |
|                  |   |   แขวงพลับพลา เขตวังทองหลาง กรุงเทพมหานคร 10310    |
|                  | : |                                                 |
+------------------+---+-------------------------------------------------+
|   เลขทะเบียนบริษัท  |   |   0107557000446                                 |
|                  |   |                                                 |
|   ทุนเรือนหุ้น       | : | ทุนจดทะเบียน 200,000,000 บาท ณ วันที่ 10 มีนาคม 2559  |
|                  |   | แบ่งเป็นหุ้นสามัญเรียกชำระแล้วจำนวน 800,000,000 หุ้น     |
|                  |   | มูลค่าหุ้นละ 0.25 บาท                               |
|                  |   |                                                 |
|                  | : |                                                 |
+------------------+---+-------------------------------------------------+
|   Homepage       |   |   www.tvthunder.co.th                           |
|                  |   |                                                 |
|                  | : |                                                 |
+------------------+---+-------------------------------------------------+
|   โทรศัพท์         |   |   02-559-0022                                   |
|                  |   |                                                 |
|                  | : |                                                 |
+------------------+---+-------------------------------------------------+
|   โทรสาร         |   |   02-559-0075, 02-559-3609                      |
|                  |   |                                                 |
|                  | : |                                                 |
+------------------+---+-------------------------------------------------+

7.2 ข้อมูลสำคัญอื่น

นายทะเบียน : บริษัท ศูนย์รับฝากหลักทรัพย์ (ประเทศไทย) จำกัด

ที่ตั้งสำนักงาน : อาคารตลาดหลักทรัพย์แห่งประเทศไทย

  เลขที่ 93 ชั้น 14 ถนนรัชดาภิเษก แขวงดินแดง เขตดินแดง กรุงเทพมหานคร 10400

+------------------+---+-------------------------------------------------+
|   โทรศัพท์         |   |   02-009-9388                                   |
|                  |   |                                                 |
|                  | : |                                                 |
+------------------+---+-------------------------------------------------+
|   โทรสาร         |   |                                                 |
|                  |   |                                                 |
|                  | : |                                                 |
+------------------+---+-------------------------------------------------+

ผู้สอบบัญชี : นายไพบูล ตันกูล

ผู้สอบบัญชีรับอนุญาตเลขที่ 4298

บริษัท ไพรซ์วอเทอร์เฮาส์คูเปอส์ เอบีเอเอส จํากัด

ที่ตั้งสำนักงาน : ชั้น 15 อาคาร บางกอกซิตี้ทาวเวอร์ 179/74-80 ถนนสาธรใต้
กรุงเทพมหานคร 10120

+------------------+---+-------------------------------------------------+
|   โทรศัพท์         |   |   02-344-1000                                   |
|                  |   |                                                 |
|                  | : |                                                 |
+------------------+---+-------------------------------------------------+
|   โทรสาร         |   |   02-286-5050                                   |
|                  |   |                                                 |
|                  | : |                                                 |
+------------------+---+-------------------------------------------------+

_

ที่ปรึกษากฎหมาย : บริษัท เทพ จำกัด

ที่ตั้งสำนักงาน : 1193 อาคารเอ็กซิม ชั้น 11 ห้อง 1106-1108 ถ.พหลโยธิน แขวงสามเสนใน
เขตพญาไท กรุงเทพมหานคร 10400

+------------------+---+-------------------------------------------------+
|   โทรศัพท์         |   |   02-278-1679 – 84                              |
|                  |   |                                                 |
|                  | : |                                                 |
+------------------+---+-------------------------------------------------+
|   โทรสาร         |   |   02-271-2367                                   |
|                  |   |                                                 |
|                  | : |                                                 |
+------------------+---+-------------------------------------------------+